cyanic-selkie/wikianc huggingface dataset:
മെഹ്ദി ഹസൻ (ഗായകൻ)
പാകിസ്താനിലെ ഒരു പ്രമുഖ ഗസൽ കലാകാരനാണ്‌ മെഹ്ദി ഹസൻ (ഇംഗ്ലീഷ്: Mehdi Hassan, ഉറുദു: مہدی حسنജൂലൈ 18, 1927 – 13 ജൂൺ 2012)). ഗസലുകളുടെ ചക്രവർത്തി ("ഷഹൻഷായി ഗസൽ" ഉർദു: شہنشاہ غزل ) എന്ന അപരനാമധേയത്തിലാണ്‌ മെഹ്ദി ഹസൻ അറിയപ്പെടുന്നത്.   റേഡിയോ പാകിസ്താനിലെ സംഗീതപരിപാടികളിലൂടെ പ്രശസ്തിയാർജ്ജിച്ച ഇദ്ദേഹം, സിനിമാസംഗീതത്തിലും വ്യക്തിമുദ്ര പതിപ്പിച്ചു. 1950-കൾ മുതൽ 1980-കളുടെ അവസാനം വരെ സംഗീതരംഗത്ത് മെഹ്ദി ഹസൻ സജീവമായിരുന്നു. പാകിസ്താൻ സർക്കാരിന്റെ ഹിലാൽ-ഇ-ഇംത്യാസ്, തംഗ-ഇ-ഇംത്യാസ്, പ്രൈഡ് ഓഫ് പെർഫോമൻസ് എന്നീ പുരസ്കാരങ്ങളും, നേപ്പാൾ സർക്കാരിന്റെ ഗൂർഖ ദക്ഷിണ ബാഹു പുരസ്കാരവും ഇദ്ദേഹത്തിനു ലഭിച്ചിട്ടുണ്ട്. 1927-ൽ ഇന്ത്യയിലെ രാജസ്ഥാനിൽ ജനിച്ച ഇദ്ദേഹം ഇന്ത്യ-പാകിസ്താൻ വിഭജനാനന്തരം പാകിസ്താനിലേക്ക് കുടിയേറുകയായിരുന്നു.
ജീവിതരേഖ
രാജകുടുംബാംഗങ്ങളെയും പ്രഭുകുടുംബാംഗങ്ങളെയും സംഗീതം അഭ്യസിപ്പിച്ചിരുന്ന “കലാവന്തി“ എന്നറിയപ്പെട്ടിരുന്ന സംഗീതജ്ഞന്മാരുടെ കുടുംബത്തിലെ പതിനാറാമത്തെ തലമുറയിൽപെട്ടതാണു മെഹ്ദി ഹസൻ. 1927-ൽ രാജസ്ഥാനിലെ ലൂണാ എന്ന ഗ്രാമത്തിൽ ജനിച്ചു. സംഗീതത്തിന്റെ സമ്പന്നമായ ഒരു പാരമ്പര്യം അവകാശപ്പെടാവുന്ന ഒരു കുടുംബത്തിലായിരുന്നു മെഹ്ദി ഹസന്റെ ജനനം. പിതാവിന്റെ കീഴിലായിരുന്നു മെഹ്ദി ഹസന്റെ സംഗീത പഠനം. ഹിന്ദുസ്ഥാനിസ്സംഗീതത്തിലെ ഏറ്റവും പഴക്കം ചെന്ന ദ്രുപദ് സംഗീതശൈലിയിലെ മികച്ച സംഗീതജ്ഞന്മാരായിരുന്ന ഉസ്താദ് അസീം ഖാന്റെയും അദ്ദേഹത്തിന്റെ അമ്മാവനായിരുന്ന ഉസ്താദ് ഇസ്മയിൽ ഖാന്റെയും ശിഷ്യഗണത്തിൽ തന്റെ ആറാമത്തെ വയസ്സിൽ സംഗീതം അഭ്യസിച്ചു തുടങ്ങിയ മെഹ്ദി ഹസൻ, തുമ്രി, ദ്രുപദ്, ഖായൽ, ദാദ്ര എന്നീ സംഗീതശൈലികളിൽ എങ്ങനെ വായ്പാട്ടു കൂടി കൂട്ടിയിണക്കാമെന്നു പഠിച്ചു. എട്ടാമത്തെ വയസ്സിൽ ജയ്പൂർ രാജസദസ്സിൽ വെച്ചു നടത്തിയ പ്രകടനത്തെതുടർന്ന് അദ്ദേഹം കൊട്ടാരത്തിലെ ആസ്ഥാന സംഗീതജ്ഞനായി പിന്നീട് ഉയർന്നു.
ഇന്ത്യ-പാകിസ്താൻ വിഭജനാന്തരം തന്റെ ഇരുപതാം വയസ്സിൽ മെഹ്ദി ഹസനും കുടുംബവും പാകിസ്താനിലേക്കു മാറുകയുണ്ടായി. സാമ്പത്തിക ബുദ്ധിമുട്ടുകളെ നേരിടുന്നതിനായി മെഹ്ദി ഹസൻ ഒരു സൈക്കിൾ വർക്ക് ഷോപ്പിലും പിന്നീട് ഒരു ഡീസൽ ട്രാക്റ്റർ മെക്കാനിക്കുമായും ജോലി നോക്കുകയുണ്ടായി. കഠിനമായ സാമ്പത്തികബുദ്ധിമുട്ടുകൾ ഉണ്ടായിട്ടും അദ്ദേഹം തന്റെ സംഗീതസപര്യക്ക് യാതൊരു കോട്ടവും തട്ടാതെ നോക്കുകയുണ്ടായി. 1950ൽ റേഡിയൊ പാകിസ്താനിൽ അവസരം കിട്ടുന്നതോടൂ കൂടി അദ്ദേഹത്തിന്റെ സാമ്പത്തികബുദ്ധിമുട്ടുകൾ അവസാനിച്ചു. 2000 ൽ ആയുർവേദ ചികിത്സാ സംബന്ധമായി കേരളത്തിലെത്തിയിരുന്നു.
റേഡിയോ പാകിസ്താനിൽ
ഉസ്താദ് മെഹ്ദി ഹസൻ തന്റെ യഥാർഥ കഴിവുകൾ പുറത്തെടുക്കുന്നതു റേഡിയോ പാകിസ്താനിലൂടെയാണ്. ആദ്യം തുമ്രിയും ഗസലുകളും വഴിയാണ് മെഹ്ദിയുടെ റേഡിയോയിലെ തുടക്കം. ഇതു അദ്ദേഹത്തിനു പാകിസ്താനിൽ സാർവത്രികമായ അംഗീകാരം നേടിക്കൊടുക്കുകയും എണ്ണപ്പെട്ട സംഗീതജ്ഞന്മാരിലൊരാളായി മാറ്റുകയും ചെയ്തു. ഉസ്താദ് ബർക്കത്ത് അലി ഖാൻ, ബീഗം അക്തർ, മുക്താർ ബീഗം എന്നിവരോടൊപ്പം അദ്ദേഹത്തിന്റെ സ്ഥാനം ഉറപ്പിക്കപ്പെട്ടു.
കുറഞ്ഞ കാലത്തിനുള്ളിൽ മെഹ്ദി ഹസന് ഇതു സിനിമയിലേക്കുള്ള വഴി നയിക്കുകയും അവിടെ അദ്ദേഹം തന്റെ വെന്നിക്കൊടി നാട്ടുകയും ചെയ്തു. 1962ൽ ശിക്കാർ എന്ന സിനിമയിൽ 'മേരെ ഖവാബ് ഓ ഖയാൽകി ദുനിയലിയേ ഹുവേ' എന്ന ഗാനത്തോടെയായിരുന്നു തുടക്കം. അക്കാലയളവിലും അദ്ദേഹം ഒരു ആഴ്ചയിൽ ഏഴു പാട്ടു വരെ റേഡിയോയിലും, മൂന്ന് നാല് സ്റ്റേജ് പരിപാടികളും അവതരിപ്പിച്ചു പോന്നു. 1950 മുതൽ 70 വരെയുള്ള കാലഘട്ടം മെഹ്ദി ഹസന്റെ ദശകങ്ങൾ എന്നു തന്നെ അറിയപ്പെട്ടു. അക്കാലയളവിൽ മെഹ്ദി ഹസന്റെ സംഗീതമില്ലാതെ പാകിസ്താനി സിനിമകളിറങ്ങുന്നത് അപൂർവ്വമായിരുന്നു. 1960ൽ അദ്ദേഹം തന്റെ അനന്യമധുരമായ ഗസലുകളുമായി ലോക പര്യടനം ആരംഭിച്ചു. ബീഗം അക്തർ, ബർക്കത്ത് അലി ഖാൻ, മുക്താർ ബീഗം എന്നീ ഗസൽ ഗായകരുടെ സ്വാധീനമാണ് മെഹ്ദിയെ ഗസലിന്റെ ലോകത്തെത്തിച്ചത്. ഏറ്റവും ബുദ്ധിമുട്ടുള്ള രാഗങ്ങൾ പോലും അദ്ദേഹത്തിന്റെ സ്വരമാധുരിയിലുടെ പുറത്തു വന്നു. ശബ്ദങ്ങളുടെ തമ്പുരാൻ'എന്നാണ് ഇന്ത്യയുടെ വാനമ്പാടി ലത മങ്കേഷ്ക്കർ അദ്ദേഹത്തെ വിശേഷിപ്പിച്ചത്.
ബഹുമതികൾ
നിരവധി അംഗീകാരങ്ങൾ ഉസ്താദ് മെഹ്ദി ഹസനെ തേടിയെത്തിയിട്ടുണ്ട്. പാകിസ്താനിലെ ബഹുമതികളയ തംഘാ - ഇ- ഇംത്യാസ്, ഹിലാൽ-ഇ-ഇംത്യാസ് മുതലായ അതിൽ പെടുന്നു. 28 നിഗാർ അവാർഡുകൾ, 67 മറ്റു അവാർഡുകൾ എന്നിവ പാകിസ്താനിൽ നിന്നു മാത്രം അദ്ദേഹത്തിനു ലഭിച്ചു. 1979-ൽ ഇന്ത്യയിൽ നിന്നും സൈഗാൾ അവാർഡ് ലഭിച്ചു. 1983-ൽ നേപ്പാൾ ഗൂർഖ ദക്ഷിൺ ബാഹു പുരസ്കാരം നൽകി ആദരിക്കുകയുണ്ടായി. പിന്നീട് 1999-ൽ നൂറ്റാണ്ടിലെ ഗായകനുള്ള അവാർഡ് തുടങ്ങിയവ നേടി ഗസൽ ഇതിഹാസമെന്നാണ് മെഹ്ദിയെ സംഗീതലോകം വിശേഷിപ്പിച്ചിരുന്നത്.
ശാരീരികാസ്വാസ്ഥ്യങ്ങളെ തുടർന്നു ആയിരത്തി തൊള്ളായിരത്തി എൺപതുകളുടെ അവസാനത്തോടൂ കൂടി അദ്ദേഹം സിനിമയിൽ പാടുന്നതു അവസാനിപ്പിക്കുകയുണ്ടായി. രോഗം മൂർച്ഛിച്ചതോടു കൂടി മറ്റു സംഗീതപരിപാടികളിൽ നിന്നും അദ്ദേഹം പുർണ്ണമായി പിൻ‌വാങ്ങുകയുണ്ടായി. കരൾ രോഗത്തെതുടർന്ന് എൺപത്തി നാലാം വയസ്സിൽ മരണമടഞ്ഞു.
പുറം കണ്ണികൾ
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:ഗസൽ ഗായകർ വർഗ്ഗം:പാകിസ്താനിലെ ഗായകർ വർഗ്ഗം:പാകിസ്താനി ഗസൽ ഗായകർ വർഗ്ഗം:1927-ൽ ജനിച്ചവർ വർഗ്ഗം:2012-ൽ മരിച്ചവർ
പരിപ്രേക്ഷ്യാപഭ്രംശം
ഛായാഗ്രഹണത്തിൽ ഒരു വസ്തുവിന്റെ ലെൻസിനോട് അടുത്തുള്ളതും അകലെയുള്ളതുമായ സവിശേഷതകളുടെ വലിപ്പ വ്യത്യാസം മൂലം ആ വസ്തുവിന്റെ ചിത്രീകരണ പ്രതിബിംബത്തിൽ വസ്തുവിനും പരിസര പ്രദേശത്തിനും വക്രത ഉള്ളതായി ചിത്രീകരിക്കപ്പെടാം. ഈ പ്രതിഭാസമാണ് പരിപ്രേക്ഷ്യാപഭ്രംശം(Perspective distortion) എന്നു പറയപ്പെടുന്നത്.
പരിപ്രേക്ഷ്യാപഭ്രംശം നിർണ്ണയിക്കപ്പെടുന്നത് ദൃശ്യം ചിത്രീകരിക്കപ്പെടുന്ന ദൂരത്തിലും, ചിത്രീകരിക്കപ്പെട്ട ദൃശ്യം കാണുന്ന ദൂരത്തിലുമാണ്. കാരണം ചിത്രീകരിക്കാൻ ഉപയോഗിച്ച കാഴ്ചവട്ടം ആ ചിത്രം നാം കാണുമ്പോൾ ഉപയോഗിക്കുന്ന നമ്മുടെ കണ്ണിന്റെ കാഴ്ചവട്ടത്തിൽ നിന്നും ഇടുങ്ങിയതോ വീതിയുള്ളതോ ആയിരിക്കുമ്പോൾ നമ്മുടെ മസ്തിഷ്ക്കം കണക്കുകൂട്ടിയ ആപേക്ഷിക അളവുകളാവില്ല ചിത്രത്തിലുള്ളത്, അതുകൊണ്ടാണ് വക്രത നമുക്ക് അനുഭവപ്പെടുന്നത്.
നീളൽ അപഭ്രംശം കാണപ്പെടുന്നത് അടുത്തുനിന്ന് വീതിയുള്ള കാഴ്ചവട്ടമുള്ള(വൈഡ് ആംഗിൾ) ലെൻസ് ഉപയോഗിച്ച് എടുക്കുന്ന ചിത്രങ്ങളിലാണ്. ലെൻസിനോട് അടുത്തു നിന്നിരുന്ന വസ്തുക്കൾ അകലെയുണ്ടായിരുന്ന വസ്തുക്കളേക്കാൾ അസാധാരണമായ വലിപ്പം പ്രകടിപ്പിക്കും, അതുപോലെ അകലെയുള്ള വസ്തുക്കൾ അസാധാരണമാം വിധം ചെറുതും ആയിരിക്കും. ഇതുമൂലം അടുത്തുള്ള വസ്തുക്കൾ ദൃശ്യം പകർത്തുമ്പോൾ ഉണ്ടായിരുന്നതിനേക്കാൾ അടുത്തും അകലെയുള്ളവ ശരിക്കും ഉണ്ടായിരുന്ന ദൂരത്തേക്കാൾ അകലെയും ആയി അനുഭവപ്പെടുന്നു. അതായത് വസ്തുക്കൾ തമ്മിലുള്ള ദൂരം നീട്ടപ്പെടുന്നു, അങ്ങനെയാണ് നീളൽ അപഭ്രംശം എന്ന പേരു വന്നത്.
ചുരുങ്ങൾ അപഭ്രംശം ദൂരെ നിന്ന് കൂടിയ ഫോക്കൽ ദൂരമുള്ള ലെൻസ് ഉപയോഗിച്ച് എടുക്കുന്ന ചിത്രങ്ങളിൽ കാണപ്പെടുന്നു. ദൃശ്യത്തിലെ ദൂരെയുള്ള വസ്തുക്കൾ ചിത്രത്തിൽ അതേ വലിപ്പം കാണിക്കുമെങ്കിലും അടുത്തുള്ള വസ്തുക്കൾ അസാധാരണമാം വിധം ചെറുതായിരിക്കും. ചിത്രം കാണുന്ന ആൾക്ക് വസ്തുക്കൾ തമ്മിലുള്ള ദൂരം വളരെ കുറവായി തോന്നും, ഇങ്ങനെ ദൂരം ചുരുങ്ങുന്നതു കൊണ്ടാണ് ഈ തരം അപഭ്രംശത്തെ ചുരുങ്ങൾ അപഭ്രംശം എന്നു പറയുന്നത്.
ശ്രദ്ധിക്കേണ്ട കാര്യം പരിപ്രേക്ഷ്യാപഭ്രംശം ഉണ്ടാകാൻ കാരണം ദൂരമാണെന്നതാണ് അല്ലാതെ ലെൻസിന്റെ പ്രത്യേകത അല്ല.ഏതു രണ്ടു ലെൻസ് ഉപയോഗിച്ചാലും ഒരു ദൃശ്യത്തിന്റെ ഒരേ ദൂരത്തു നിന്നുള്ള രണ്ടു ചിത്രങ്ങൾ ഒരേ ദർശന അപഭ്രംശം കാണിക്കും. പക്ഷേ വൈഡ്-ആംഗിൾ ലെൻസുകൾക്ക് വീതിയേറിയ കാഴ്ചവട്ടം ഉള്ളതിനാൽ അവ അടുത്തു നിന്നും ടെലിഫോട്ടോ ലെൻസുകൾക്ക് ഇടുങ്ങിയ കാഴ്ചവട്ടം ഉള്ളതു കൊണ്ട് അവ ദൂരെനിന്നുമാണ് സാധാരണ ഛായാഗ്രഹണത്തിനായി ഉപയോഗിക്കുന്നത്.
പ്രകാശശാസ്ത്രത്തിൽ
ഒരു ഗോസ്സിയൻ പ്രകാശസംവിധാനത്തിൽ നമുക്ക് ചിത്രീകരിക്കപ്പെടുന്ന വസ്തുവിന്റെ സ്ഥലവും അതുണ്ടാക്കുന്ന പ്രതിബിംബത്തിന്റെ സ്ഥലവും ഒരേ തലത്തിലാണെന്നു കരുതാം. അതുകൊണ്ട് ലെൻസ് കേന്ദ്രീകരിച്ചിരിക്കുന്ന ഒരു വസ്തുവിനെ സംബന്ധിച്ച് നോക്കുമ്പൊൾ, ലെൻസും അതുണ്ടാക്കുന്ന പ്രതിബിംബവും തമ്മിലുള്ള ദൂരംs_i, ലെൻസും വസ്തുവും തമ്മിലുള്ള ദൂരംs_o, ഫോക്കസ് ദൂരംf എന്നിവ ബന്ധപ്പെട്ടിരിക്കുന്നത്:
ട്രാൻസ്‌വേഴ്സ് മാഗ്നിഫിക്കേഷൻ M
അവലംബം
വർഗ്ഗം:ഛായാഗ്രഹണം
Stürzende Linien Perspective distortion (photography)
അയനിപ്പാട്ട്
കേരളത്തിലെ ക്രൈസ്തവരുടെ കല്യാണപ്പാട്ടുകളിലൊന്നാണ് അയനിപ്പാട്ട്. കേരളക്രൈസ്തവ ചരിത്രത്തിലെ നാൾവഴികളാണ് ഇതിന്റെ ഉള്ളടക്കം. ഞായറാഴ്ചകളിൽ മാത്രമാണ് പണ്ട് കേരളത്തിലെ ക്രൈസ്തവർ വിവാഹം നടത്തിയിരുന്നത്. അന്നേ ദിവസം മണവാളന്റെ സഹോദരി ഒരു പാത്രത്തിൽ താലിയും മന്ത്രകോടിയും ഒപ്പം മറ്റൊരു പാത്രത്തിൽ അയനിയപ്പവുമായി ദേവാലയത്തിലേക്ക് യാത്രയാകുന്നു. ചില പ്രദേശങ്ങളിൽ ഇതോടൊപ്പം വാദ്യഘോഷങ്ങളും അകമ്പടിയായി ചേരുന്നു. ഈ അവസരത്തിൽ ആലപിക്കുന്ന ഗാനമാണ് അയനിപ്പാട്ട്.
ഉള്ളടക്കം
പതിനഞ്ചാം നൂറ്റാണ്ടിന്റെ അവസാനം, അതായത് 1490-ൽ കൊടുങ്ങല്ലൂർ ദേശത്തു നിന്നും യൗസേപ്പ്, മത്തായി, ഗീവർഗീസ് എന്നിവർ കൽദായ സുറിയാനി പാത്രിയർക്കീസിന്റെ പക്കലെത്തി പരിഭവം അറിയിച്ചതിന്റെ ഫലമായി അദ്ദേഹം മാർത്തോമ്മാ, മാർ യോഹന്നാൻ എന്ന രണ്ടു മെത്രാൻമാരെ ആദ്യവും തുടർന്ന് യാക്കോബ്, ദനഹാ, യബ് ആലാഹാ എന്നീ മറ്റു മൂന്നു മെത്രാൻമാരെയും ഭാരതത്തിലേക്ക് അയച്ചു. ഇങ്ങനെ ബാഗ്ദാദിൽ നിന്നും കേരളത്തിലെത്തിയ അഞ്ചു മെത്രാൻമാരെയാണ് ഗാനത്തിൽ വർണ്ണിക്കുന്നത്. ഇതിൽ യോഹന്നാൻ മെത്രാൻ ഉദയംപേരൂർ പള്ളിയിലായിരുന്നു താമസിച്ചിരുന്നത്. ഇങ്ങനെ ക്രൈസ്തവസഭാചരിത്രം ഉൾപ്പെടുത്തിയാണ് ഗാനം ആലപിക്കുന്നത്.
വർഗ്ഗം:കേരളത്തിലെ നാടൻപാട്ടുകൾ വർഗ്ഗം:കേരളത്തിലെ അനുഷ്ഠാനകലകൾ
ഹുമസ
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ നൂറ്റിനാലാം അദ്ധ്യായമാണ്‌ ഹുമസ (കുത്തിപ്പറയുന്നവർ).
അവതരണം: മക്കയിൽ
സൂക്തങ്ങൾ: ഒൻപത്
ഫീൽ
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ നൂറ്റിഅഞ്ചാം അദ്ധ്യായമാണ്‌  അൽ ഫീൽ (ആന). അവതരണ ക്രമമനുസരിച്ച് പത്തൊമ്പതാമത്തെ അധ്യായമാണിത്. പ്രഥമ സൂക്തത്തിൽതന്നെയുള്ള അസ്വ് ഹാബുൽ ഫീൽ (ആനക്കാർ) എന്ന വാക്കിൽ നിന്ന് സ്വീകരിക്കപ്പെട്ടതാണീ അധ്യായത്തിന്റെ നാമം. മക്കയിൽ അവതരിച്ച ഈ അധ്യായത്തിൽ 5 സൂക്തങ്ങളാണുള്ളത്. അബ്സീനിയൻ ചക്രവർത്തിക്ക് കീഴിലെ യമനിലെ രാജാവായ അബ്രഹത്ത് കഅ്ബ തകർക്കാനായി നടത്തിയ ശ്രമവും അതിനെ അല്ലാഹു ഒരുതരം പക്ഷിക്കൂട്ടങ്ങളെ അയച്ചുപരാജയപ്പെടുത്തിയതുമാണ് അധ്യായത്തിന്റെ ഉള്ളടക്കം. ആനക്കലഹ സംഭവം എന്ന പേരിലറിയപ്പെടുന്ന ഈ സംഭവം നടന്നത് നബി ജനിക്കുന്നതിന് തൊട്ടുമുമ്പാണ്.
بِسۡمِ اللّٰہِ الرَّحۡمٰنِ الرَّحِیۡمِ اَلَمۡ تَرَ کَیۡفَ فَعَلَ رَبُّکَ بِاَصۡحٰبِ الۡفِیۡلِ اَلَمۡ یَجۡعَلۡ کَیۡدَہُمۡ فِیۡ تَضۡلِیۡلٍ وَّ اَرۡسَلَ عَلَیۡہِمۡ طَیۡرًا اَبَابِیۡلَ تَرۡمِیۡہِمۡ بِحِجَارَۃٍ مِّنۡ سِجِّیۡلٍ فَجَعَلَہُمۡ کَعَصۡفٍ مَّاۡکُوۡلٍ
ആനക്കാരെക്കൊണ്ട്‌ നിന്റെ രക്ഷിതാവ്‌ പ്രവർത്തിച്ചത്‌ എങ്ങനെ എന്ന്‌ നീ കണ്ടില്ലേ?
അവരുടെ തന്ത്രം അവൻ പിഴവിലാക്കിയില്ലേ?
കൂട്ടംകൂട്ടമായിക്കൊണ്ടുള്ള പക്ഷികളെ അവരുടെ നേർക്ക്‌ അവൻ അയക്കുകയും ചെയ്തു.
ചുട്ടുപഴുപ്പിച്ച കളിമൺകല്ലുകൾകൊണ്ട്‌ അവരെ എറിയുന്നതായ.
അവതരണം: മക്കയിൽ
സൂക്തങ്ങൾ: അഞ്ച്
ഉദയം (ചലച്ചിത്രം)
ഏറ്റുമാനൂർ ചന്ദ്രശേഖരൻ നായരുടെകഥക്ക് ശ്രീകുമാരൻ തമ്പി തിരക്കഥയും സംഭാസണവുമെഴുതി  പി. ഭാസ്കരൻ സംവിധാനം ചെയ്ത് 1973-ൽ പുറത്തിറങ്ങിയ മലയാള ചലച്ചിത്രമാണ് ഉദയം. മധു, ശാരദ, അടൂർ ഭാസി, പ്രേം പ്രകാശ് എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ശ്രീകുമാരൻ തമ്പിയുടെ വരികൾക്ക് വി. ദക്ഷിണാമൂർത്തി സംഗീതസംവിധാനം നിർവഹിച്ചു.
ചിത്രം കാണുക
ഉദയം 1973
വാൽക്കണ്ണാടി
നീണ്ട പിടിയോടുകൂടിയ മുഖക്കണ്ണാടിയാണ് വാൽക്കണ്ണാടി. വാൽക്കണ്ണാടി ഒരു ശുഭവസ്തുവായിട്ടാണ് കണക്കാക്കുന്നത്. അതുകൊണ്ട് ഹിന്ദു ആചാരങ്ങളിൽ അഷ്ടമംഗല്യത്തട്ടിലെ ഒരു ഘടകമാണ്. സാധാരണയായി ഓടുകൊണ്ടോ പഞ്ചലോഹം കൊണ്ടോ ആണ് ഇതു നിർമ്മിക്കുന്നത്. കൂടാതെ ഇതിന്റെ വാലിന്റെ അഗ്രത്ത് ഒരു നേരിയ വളവുണ്ട്. വാൽക്കണ്ണാടിക്ക് വ്യക്തമായ ആകൃതിയും അളവുകളും ഉണ്ട്. വാൽക്കണ്ണാടി പവിത്രമായ ദേവതാ സങ്കല്പമാണ്. അതുകാരണം ചില ദേവീക്ഷേത്രങ്ങളിൽ വാൽക്കണ്ണാടി, പഞ്ചലോഹം കൊണ്ട് പണിത് വിഗ്രഹമായി പ്രതിഷ്ഠിക്കാറുണ്ട്. ഇതാണ് വാൽക്കണ്ണാടിബിംബം. പ്ലാസ്റ്റിക് ഫ്രയിമിൽ ദർപ്പണം ഘടിപ്പിച്ച രീതിയിലും ഇപ്പോൾ ലഭ്യമാണ്. ആറന്മുളക്കണ്ണാടിയോട് ഇതിനു സാദൃശ്യം ഉണ്ട്.
ബ്രാഹ്മണയുവതികൾ വിവാഹമണ്ഡപത്തിലിരിക്കുമ്പോൾ, വാൽക്കണ്ണാടി കൈയിൽ പിടിക്കാറുണ്ട്.
ചിലയിടങ്ങളിൽ നവരാത്രി ഉത്സവം നടക്കുമ്പോൾ ദേവീചൈതന്യം വാൽക്കണ്ണാടിയിലേക്ക് ആവാഹിച്ചശേഷമാണ് പൂജകൾ നടത്തുന്നത്.
ഈശ്വരസങ്കല്പമാന്നെങ്കിലും വാൽക്കണ്ണാടി പ്രത്യേകം അളവിൽ പണിയിച്ച്‌ പണ്ട് മഹാആൾക്കാർ (ഉദാ: അധികാരികൾ) മുഖം നോക്കാൻ ഉപയോഗിച്ചിരുന്നു.
ഇതും കാണുക
വർഗ്ഗം:കണ്ണാടികൾ വർഗ്ഗം:അഷ്ടമംഗല്യവസ്തു
അസ്വർ
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ നൂറ്റിമൂന്നാം അദ്ധ്യായമാണ്‌ അസ്വർ (കാലം). ഈ അദ്ധ്യായത്തിന്റെ ഒന്നാം വചനത്തിൽ കാലത്തെ സാക്ഷിയാക്കി നടത്തുന്ന ഒരു പ്രസ്താവം മൂലമാണ് ഈ പേര് നൽകപ്പെട്ടത്."'വിശ്വസിച്ചവരും സൽകർമ്മം പ്രവർത്തിച്ചവരും സത്യംകൊണ്ട് പരസ്പരം ഉപദേശിച്ചവരും ക്ഷമകൊണ്ട് പരസ്പരം ഉപദേശിച്ചവരും ഒഴികെ എല്ലാവരും നഷ്ടത്തിലാണ് "'എന്നതാണ് ഈ അദ്ധ്യായത്തിന്റെ ആകെ സാരം
അവതരണം: മക്കയിൽ
സൂക്തങ്ങൾ: മൂന്ന്
സംതരണം
സൗരയൂഥഗ്രഹങ്ങളുടെ സംതരണം
ബുധൻ, ശുക്രൻ എന്നീ ഗ്രഹങ്ങൾ ഭൂമിയ്ക്കും സൂര്യനുമിടയിൽ വരുന്ന അവസ്ഥയിലാണ് സംതരണം സംഭാവ്യമാവുന്നത്. ഒരു നൂറ്റാണ്ടിൽ പതിമൂന്നോ പതിന്നാലോ തവണ ബുധസംതരണം ഉണ്ടാകുന്നുവെങ്കിൽ ശുക്രസംതരണം ഒന്നോ രണ്ടോ പ്രാവശ്യം മാത്രമേ സംഭവിക്കുകയുള്ളൂ.
ഗ്രഹങ്ങൾ ഭൂമിയില്‍ നിന്നും വീക്ഷിയ്ക്കുമ്പോൾ സൂര്യന്റെ പ്രതലത്തിൽ ഒരു ബിന്ദു പോലെ കാണപ്പെടുന്നു. നക്ഷത്രങ്ങളുടെ ഇടയിലൂടെയുള്ള സൂര്യന്റെ സഞ്ചാരപാതയായിട്ട് അനുഭവപ്പെടുന്ന പാതയാണ് ക്രാന്തിവൃത്തം. സൂര്യനെ ദീർഘവൃത്താകൃതിയിൽ വലം‌വെയ്ക്കുന്ന ഗ്രഹങ്ങളുടെ ഭ്രമണപഥം ക്രാന്തിവൃത്തത്തിൽ നിന്നും ചെറിയ കോണളവിൽ ചെരിഞ്ഞിരിയ്ക്കും.ഇപ്രകാരം ഗ്രഹങ്ങളുടെ സ്ഥാനം ക്രാന്തിവൃത്തത്തിന് വടക്കോ തെക്കോ ആയിരിയ്ക്കും.ഇവ ക്രാന്തിവൃത്തം മുറിച്ചുകിടക്കുന്ന വേളയിൽ സൂര്യനും ഭൂമിയ്ക്കും ഇടയിൽ ഒരേ നിരയിൽ വരുമ്പോഴാണ് സംതരണം ഉണ്ടാവുന്നത്.
1677-ലെ ബുധസംതരണമാണ് കൂടുതൽ പഠനങ്ങൾക്ക് വഴിതെളിച്ചത്. 1761-ലും 1769-ലും ഉണ്ടായ സംതരണങ്ങൾ സൂര്യനിലേയ്ക്കുള്ള ദൂരമളക്കുന്നതിനായി വിനിയോഗിയ്ക്കപ്പെട്ടു.
കേരളത്തിൽ
ഭൂമിക്കും സൂര്യനുമിടയിൽ നേർരേഖയിൽ ഇത്തരം ഗ്രഹങ്ങൾ പ്രത്യക്ഷപ്പെടുമ്പോഴാണ് സംതരണം സംഭവിക്കുന്നത്. 2004 ജൂൺ 8 ന് രാവിലെ 10.43 മുതൽ 4.55 നായിരുന്നു ശുക്രസംതരണം ഇന്തയിൽ ഏറ്റവും ദൈർഘ്യമേറിയ രീതിയിൽ കാണപ്പെട്ടത്. ഇതിൽ ഏറ്റവും മികച്ച കാഴ്ച കോഴിക്കോട്ടായിരുന്നു.
ഇതും കൂടി കാണുക
1. ഉപഗൂഹനം
2. ഗ്രഹണം
അവലംബം
വർഗ്ഗം:ജ്യോതിശാസ്ത്ര പ്രതിഭാസങ്ങൾ
ജോൺ പെന്നിക്വിക്ക്
കേണൽ ജോൺ പെന്നിക്വിക്ക് ബ്രിട്ടണിലെ ഒരു പ്രശസ്തനായ എഞ്ചിനീയറും ക്യാപ്റ്റനുമായിരുന്നു. മുല്ലപ്പെരിയാർ അണക്കെട്ട് നിർമ്മാണത്തിൽ ഇദ്ദേഹം സുപ്രധാന പങ്കുവഹിച്ചിട്ടുണ്ട്.
ജീവിതരേഖ
1893-ൽ മദ്രാസ് ലെജിസ്ലേറ്റീവ് അസംബ്ലിയിലേക്ക് നോമിനേറ്റ് ചെയ്യപ്പെട്ട അദ്ദേഹത്തിന് 1895ൽ ഓർഡർ ഓഫ് ദി സ്റ്റാർ ഓഫ് ഇന്ത്യ എന്ന ബഹുമതിനല്കി ബ്രിട്ടീഷ് രാജ്ഞി ആദരിച്ചു. 1911 മാർച്ച് 9ന് എഴുപതാമത്തെ വയസ്സിൽ പെന്നിക്വിക്ക് കേംബർലിയിൽ അന്തരിച്ചു. 1895ൽ മുല്ലപ്പെരിയാർ ഡാം നിർമ്മാണം പൂർത്തിയായി. ഇതോടെ തമിഴ്‌നാട്ടിലെ അഞ്ചു ജില്ലകൾ സമൃദ്ധിയിലേക്ക് ചുവടുവച്ചു. തമിഴ്‌നാട്ടിലെ കമ്പം, തേനി, മധുര എന്നിവിടങ്ങളിൽ പെന്നിക്വക്കിന്റെ സ്മാരക പ്രതിമകളുണ്ട്.
പുറത്തേക്കുള്ള കണ്ണികൾ
വർഗ്ഗം:1841-ൽ ജനിച്ചവർ വർഗ്ഗം: 1911-ൽ മരിച്ചവർ വർഗ്ഗം:നവംബർ 15-ന് ജനിച്ചവർ വർഗ്ഗം:മാർച്ച് 9-ന് മരിച്ചവർ
പാർവ്വതി നെന്മേനിമംഗലം
കേ­ര­ള­ത്തി­ലെ അ­ന്തർ­ജ­ന­ങ്ങ­ളെ അ­ന­ന്യ­മാ­യ ഗ­രി­മ­യോ­ടെ ന­യി­ക്കു­ക­യും, ന­മ്മു­ടെ സാ­മൂ­ഹ്യ­ജീ­വി­ത­ത്തിൽ മാ­റ്റ­ത്തി­ന്റെ പ്ര­ണേ­താ­വാ­യി മാ­റു­കയും ചെ­യ്‌­ത കേര­ളം ക­ണ്ട ഏ­റ്റ­വും ഉൽ­കൃ­ഷ്ട­യാ­യ ന­വോ­ത്ഥാ­ന നാ­യി­ക­യാ­യി­രു­ന്നു പാർ­വ­തി നെ­ന്മേ­നി­മം­ഗ­ലം. 1911 ൽ ജ­നി­ക്കു­ക­യും സ്വാ­ത­ന്ത്ര്യ­ല­ബ്‌­ധി­ക്കു തൊ­ട്ടു­മു­മ്പ്‌ 1947 ൽ 36­-‍ാം വ­യ­സിൽ അ­കാ­ല­ച­ര­മ­മ­ട­യു­ക­യും ചെ­യ്‌­ത പാർ­വ­തി ഒ­രു കാ­ല­ഘ­ട്ട­ത്തിൽ കേ­ര­ള­ത്തി­ലെ സർ­വ­രും ആ­ദ­രി­ച്ചി­രു­ന്ന ഉൽ­കൃ­ഷ്ട­വ്യ­ക്തി­യായി­രു­ന്നു. പ്രാ­ഥ­മി­ക വി­ദ്യാ­ഭ്യാ­സം പോ­ലും നേ­ടാ­ത്ത, ബ്രാ­ഹ്മ­ണ്യ­ത്തി­ന്റെ അ­ക­ത്ത­ള ­ങ്ങ­ളിൽ ക­ഴി­ഞ്ഞി­രു­ന്ന അ­വർ ഹ്ര­സ്വ­ജീ­വി­ത­ത്തി­നി­ട­യിൽ ന­ട­ത്തി­യ പോ­രാ­ട്ട­ങ്ങ­ളെ വി­സ്‌­മ­യ­ത്തോ­ടെ മാ­ത്ര­മെ ന­മു­ക്ക്‌ നോ­ക്കി കാ­ണാൻ ക­ഴി­യൂ.
ജീവിത പാത
ഇ­രി­ങ്ങാ­ല­ക്കു­ട­യ്‌­ക്ക­ടു­ത്ത്‌ ന­ട­വ­ര­മ്പിൽ ന­ല്ലൂ­രി­ല്ല­ത്ത്‌ വി­ഷ്‌­ണു ന­മ്പൂ­തി­രി­യു­ടേ­യും സ­ര­സ്വ­തി അ­ന്തർ­ജ­ന­ത്തി­ന്റേ­യും മ­ക­ളാ­യി പാർ­വ­തി ജ­നി­ച്ചു. 14­-‍ാം വ­യ­സിൽ തൃ­ശൂ­രി­ന­ടു­ത്ത്‌ ചേ­റ്റു­പു­ഴ­യിൽ നെ­ന്മേ­നി­മം­ഗ­ലം ഇ­ല്ല­ത്തെ വാ­സു­ദേ­വൻ ന­മ്പൂ­തി­രി­യെ വേ­ളി ക­ഴി­ച്ച­തോ­ടെ അ­വർ പാർ­വ­തി നെ­ന്മേ­നി മം­ഗ­ല­മാ­യി. പാർ­വ­തി­യു­ടെ ഭർ­ത്താ­വ്‌ വാ­സു­ദേ­വൻ ഉൽ­പ­തി­ഷ്‌­ണു­വും യോ­ഗ­­ക്ഷേ­മ­സ­ഭ­യി­ലെ സ­ജീ­വ പ്ര­വർ­ത്ത­ക­നു­മാ­യി­രു­ന്നു. യോ­ഗ­ക്ഷേ­മ­സ­ഭ­യു­ടെ താൽ­പ­ര്യ­പ്ര­കാ­രം അ­ന്തർ­ജ­ന­സ­മാ­ജം രൂ­പീ­ക­രി­ച്ച­പ്പോൾ അ­തി­ന്റെ നേ­തൃ­ത്വ­ത്തി­ലേ­ക്ക്‌ തെ­ര­ഞ്ഞെ­ടു­ത്ത­ത്‌ പാർ­വ­തി­യെ­യായി­രു­ന്നു. വ­ള­രെ ചു­രു­ങ്ങി­യ കാ­ലം കൊ­ണ്ട്‌ പ­രി­ണി­ത­പ്ര­ജ്ഞ­യെ പോ­ലെ അ­വർ പ­ല­യി­ട­ത്തും സ­ഞ്ച­രി­ച്ച്‌ അ­ന്തർ­ജ­ന­സ­മാ­ജ­ങ്ങൾ രൂ­പീ­ക­രി­ക്കു­ക­യും സ­മർ­ഥ­യാ­യ സം­ഘാ­ട­ക­യാ­യി മാ­റു­ക­യും ചെ­യ്‌­തു.
1929 ൽ എ­ട­ക്കു­ന്നി­യിൽ വെ­ച്ചു­ന­ട­ന്ന യോ­ഗ­ക്ഷേ­മ­സ­മ്മേ­ള­ന­വും വി ടി ഭ­ട്ട­തി­രി­പ്പാ­ടി­ന്റെ അ­ടു­ക്ക­ള­യിൽ നി­ന്ന്‌ അ­ര­ങ്ങ­ത്തേ­ക്ക്‌ എ­ന്ന നാ­ട­ക­വു­മാണ്‌ കേ­ര­ള­ത്തി­ലെ ന­മ്പൂ­തി­രി സ­മു­ദാ­യ­ത്തിൽ സാ­മൂ­ഹ്യ­വി­പ്ള­വ­ത്തി­ന്‌ അ­ര­ങ്ങേ­റ്റം കു­റി­ക്കു­ന്ന­ത്‌. ആ സ­മ്മേ­ള­ന­ത്തിൽ വ­ച്ചാ­ണ്‌ അ­ന്തർ­ജ­ന­ങ്ങൾ മ­റ­ക്കു­ട­യും ഘോ­ഷ­യും ബ­ഹി­ഷ്‌­ക­രി­ച്ച്‌ സാ­ധാ­ര­ണ സ്‌­ത്രീ­ക­ളെ പോ­ലെ പൊ­തു­രം­­ഗ­ത്ത്‌ പ്ര­തൃ­ക്ഷ­പ്പെ­ട്ടു തു­ട­ങ്ങി­യ­ത്‌. ന­മ്പൂ­തി­രി സ്‌­ത്രീ­കൾ­ക്കി­ട­യിൽ ന­ട­ന്ന വ­ലി­യ വി­പ്ള­വ­മാ­യി­രു­ന്നു അ­ത്‌. പാർ­വ­തി­യും ആ­ര്യ‍ാ­പ­ള്ള­ വു­മാ­ണ്‌ ഇ­തി­ന്‌ നേ­തൃ­ത്വം നൽ­കി­യ­ത്‌. മ­റ്റൊ­രു അ­ന്തർ­ജ­ന­മാ­യ പാർവ­തി മ­ന­ഴി­യാ­ണ്‌ ആ­ദ്യം ഘോ­ഷ ബ­ഹി­ഷ്‌­ക­രി­ച്ച്‌ ച­രി­ത്ര­ത്തി­ലേ­ക്ക്‌ ന­ട­ന്നു­ക­യ­റി­യ­ത്‌.
ന­മ്പൂ­തി­രി സ്‌­ത്രീ­ക­ളു­ടെ ക­ര­ള­ലി­യി­ക്കു­ന്ന ക­ഷ്ട­പ്പാ­ടിൽ നി­ന്ന്‌ ക­ര­ക­യ­റാൻ അ­വർ സം­ഘ­ടി­ക്ക­ണ­മെ­ന്നും കൂ­ട്ടാ­യ ചെ­റു­ത്തു­നിൽ­പ്പി­ലൂ­ടെ മാ­ത്ര­മെ അ­വർ­ക്ക്‌ പ്ര­ശ്‌­ന­ങ്ങൾ­ക്ക്‌ പ­രി­ഹാ­രം കാ­ണാൻ ക­ഴി­യൂ എ­ന്ന­വ­രെ പഠി­പ്പി­ച്ച­ത്‌ വി ടി ഭ­ട്ട­തി­രി­പ്പാ­ടാ­ണ്‌. അ­തിൽ നി­ന്നാ­വേ­ശം കൊ­ണ്ടാ­ണ്‌ പാർ­വ­തി അ­ന്തർ­ജ­ന­ങ്ങ­ളെ സം­ഘ­ടി­പ്പി­ച്ച്‌ ആ­ദ്യ­യോ­ഗം നെ‍േ­ന്മനി­മം­ഗ­ലം ഇ­ല്ല­ത്തു­വെ­ച്ച്‌ ന­ട­ത്തു­ന്ന­ത്‌. ആ­ദ്യ­യോ­ഗ­ത്തിൽ 12 പേ­രാ­ണ്‌ പ­ങ്കെ­ടു­ത്ത­തെ­ങ്കിലും കേ­ര­ള­ത്തി­ലു­ട­നീ­ളം പ്ര­വർ­ത്തി­ച്ച അ­ന്തർ­ജ­ന സ­മാ­ജ­ത്തി­ന്റെ ബീ­ജാ­വാ­പ­മാ­യി­രു­ന്നു ആ കൂ­ടി­ച്ചേ­രൽ.
1931 ഡി­സം­ബ­റിൽ ത­ളി­പ്പ­റ­മ്പിൽ വെ­ച്ചു ചേർ­ന്ന യു­വ­ജ­ന­സം­ഘ­ത്തി­ന്റെ അ­ധ്യ­ക്ഷ­പ­ദ­ത്തി­ലേ­ക്ക്‌ ആ­ന­യി­ക്ക­പ്പെ­ട്ട­ത്‌ പാർ­വ­തി നെ­ന്മേ­നി­മം­ഗ­ല­മാ ­യി­രു­ന്നു. അ­പ്പോ­ഴേ­ക്കും ഗു­രു­വാ­യൂ­രിൽ ആ­രം­ഭി­ച്ച ക്ഷേ­ത്ര­പ്ര­വേ­ശ­ന സ­ത്യ­ഗ്ര­ഹ­ത്തി­ന്‌ എ­ല്ലാ­പി­ന്തു­ണ­യും പ്ര­ഖ്യാ­പി­ച്ച്‌ പ്ര­ത്യ­ക്ഷ­മാ­യി സ­മ­ര­ ത്തിൽ പ­ങ്കു­ചേ­രാൻ ന­മ്പൂ­തി­രി യു­വാ­ക്കൾ തീ­രു­മാ­നി­ച്ച­ത്‌ ആ സ­മ്മേ­ള­ന­ത്തി­ലാ­യി­രു­ന്നു. യാ­ഥാ­സ്ഥി­തി­ക­രാ­യ സ്വ­സ­മു­ദാ­യ­ത്തി­ലെ മു­തിർ­ന്ന­വ­രെ എ­തിർ­ത്തു കൊ­ണ്ടാ­ണ്‌ യു­വ­ജ­ന­സം­ഘം സ­ത്യ­ഗ്ര­ഹ­സ­മ­ര­ത്തി­ന്നി­റ­ങ്ങി­യ­ത്‌.
അ­തി­നെ­തു­ടർ­ന്ന്‌ വി­പു­ല­മാ­യ അ­ന്തർ­ജ­ന­സ­മ്മേ­ള­നം വി ടി­യു­ടെ ഭ­വ­ന­മാ­യ ര­സി­ക­സ­ദ­ന­ത്തിൽ വെ­ച്ചു ന­ട­ന്നു. പാർ­വ­തി­യും ആ­ര്യാ­പ­ള്ള­വും മുൻ­ക­യ്യെ­ടു­ത്താ­ണ്‌ സ­മ്മേ­ള­നം സം­ഘ­ടി­പ്പി­ച്ച­ത്‌. ന­മ്പൂ­തി­രി സ­മു­ദാ­യ­ത്തി­ലെ അ­നാ­ചാ­ര­ങ്ങ­ളു­ടെ ക­ഷ്ട­ത­കൾ അ­നു­ഭ­വി­ക്കേ­ണ്ടി­വ­രു­ന്ന­ത്‌ സ്‌­ത്രീ­ക­ളാ­യ­തി­നാൽ അ­വർ സം­ഘ­ടി­ക്കു­ന്ന­തും പ്ര­തി­ഷേ­ധി­ക്കു­ന്ന­തും യാ­ഥാ­സ്ഥി­തി­ക­രെ രോ­ഷാ­കു­ല­രാ­ക്കി.
ന­മ്പൂ­തി­രി ബിൽ
ന­മ്പൂ­തി­രി സ­മു­ദാ­യ­ത്തിൽ മൂ­ത്ത ആൾ മാ­ത്രം വി­വാ­ഹം ക­ഴി­ക്കു­ക­യും താ­ഴെ­യു­ള്ള­വർ സം­ബ­ന്ധ­വു­മാ­യി ക­ഴി­ഞ്ഞി­രു­ന്ന കാ­ല­ത്ത്‌ മൂ­സ­മ്പൂ­രി മൂ­ന്നും നാ­ലും വി­വാ­ഹം ക­ഴി­ക്കു­മാ­യി­രു­ന്നു. ഒ­ന്നി­ല­ധി­കം വി­വാ­ഹം ക­ഴി­ക്കു­ന്ന സ­മ്പ്ര­ദാ­യ­ത്തി­ന്‌ അ­ധി­വേ­ദ­നം എ­ന്ന്‌ പ­റ­യും. അ­ധി­വേ­ദ­നം ത­ട­യു­ന്ന­തി­നും ന­മ്പൂ­തി­രി കു­ടും­ബ­ങ്ങ­ളിൽ ഭാ­ഗം വ­യ്‌­പ്പ്‌ അ­നു­വ­ദി­ക്കു­ന്ന­തി­നും വേ­ണ്ടി ഒ­രു ന­മ്പൂ­തി­രി ബിൽ കൊ­ച്ചി നി­യ­മ­സ­ഭ­യിൽ പാ­സാ­ക്ക­ണ­മെ­ന്ന അ­ഭി­പ്രാ­യം ശ­ക്ത­മാ­യ ഒ­രു കാ­ല­ഘ­ട്ട­മാ­യി­രു­ന്നു അ­ത്‌. യാ­ഥാ­സ്ഥി­തി­ക ബ്രാ­ഹ്മ­ണ്യ­ത്തി­ന്റെ കഠി­ന­മാ­യ എ­തിർ­പ്പു മൂ­ലം ഇ­ത്ത­രം ബി­ല്ലു­കൾ നി­യ­മ­സ­ഭ ത­ള്ളി­ക്ക­ള­യു­ക­യാ­യി­രു­ന്നു പ­തി­വ്‌. ന­മ്പൂ­തി­രി സ­മു­ദാ­യ­ത്തി­ലെ അ­നാ­ചാ­ര­ങ്ങ­ളെ ഉ­ന്മൂ­ല­നം ചെ­യ്യു­ക­യും ആ­ധു­നി­ക ജീ­വി­ത­രീ തി­ക്ക്‌ വ­ഴി തെ­ളി­­ക്കു­ന്ന­തു­മാ­യ ഒ­രു ന­മ്പൂ­തി­രി ബിൽ പി എ­സ്‌ കേ­ശ­വൻ ന­മ്പൂ­തി­രി കൊ­ച്ചി നി­യ­മ­സ­ഭ­യിൽ അ­വ­ത­രി­പ്പി­ച്ചു.
പാർ­വ­തി നെ­ന്മേ­നി­മം­ഗ­ലം കൊ­ച്ചി നി­യ­മ­സ­ഭ­യി­ലേ­ക്ക്‌ ക്ഷ­ണി­താ­വാ­യി
യോ­ഗ­ക്ഷേ­മ­സ­ഭ­യും യു­വ­ജ­ന­സം­ഘ­വും ന­മ്പൂ­തി­രി ബിൽ പാ­സാ­ക്കി­യെ­ടു­ക്കു­ന്ന­തി­നാ­യി ശ­ക്ത­മാ­യ പ്ര­ച­ര­ണ­ങ്ങൾ ന­ട­ത്തി. ബി­ല്ലി­ന്റെ വി­ശ­ദാം­ശ­ങ്ങൾ പഠി­ക്കു­ന്ന­തി­നാ­യി നി­യ­മ­സ­ഭ സെ­ല­ക്‌­റ്റ്‌ ക­മ്മി­റ്റി­യെ ഏൽ­പ്പി­ച്ചു. സെ­ല­ക്‌­റ്റ്‌ ക­മ്മി­റ്റി­യെ ന­മ്പൂ­തി­രി­മാ­രു­ടെ പ്ര­ശ്‌­ന­ങ്ങൾ മ­ന­സി­ലാ­ക്കി കൊ­ടു­ക്കാ­നും നി­യമ­സ­ഭ­യിൽ ഇ­ക്കാ­ര്യം അ­വ­ത­രി­പ്പി­ക്കു­ന്ന­തി­നു­മാ­യി പാർ­വ­തി നെ­ന്മേ­നി­മം­ഗ­ല­ത്തെ പ്ര­ത്യേ­ക ക്ഷ­ണി­താ­വാ­യി വി­ളി­ക്കാൻ തീ­രു­മാ­നി­ച്ചു. പാർ­വ­തി നി­യ­മ­സ­ഭ­യി­ലെ അം­ഗ­മ­ല്ലാ­തി­രു­ന്നി­ട്ടും അ­വ­രു­ടെ അ­സാ­മാ­ന്യ­മാ­യ ക­ഴി­വു­കൾ മ­ന­സി­ലാ­ക്കി­യാ­ണ്‌ അ­വ­രെ ഈ ഭാ­രി­ച്ച കർ­ത്ത­വ്യ­ത്തി­ന്‌ നിയോ­ഗി­ച്ച­ത്‌. കൊ­ച്ചി രാ­ജ്യ­ത്തെ പ്ര­ഗ­ത്ഭ­മ­തി­കൾ വി­രാ­ജി­ക്കു­ന്ന കൊ­ച്ചി നി­യ­മ­സ­ഭ­യി­ലേ­ക്ക്‌ 21 വ­യ­സ്‌ മാ­ത്രം പ്രാ­യ­മു­ള്ള മെ­ലി­ഞ്ഞ ഒ­രു പെൺ­കു­ട്ടി ന­മ്പൂ­തി­രി ബി­ല്ലി­നെ കു­റി­ച്ചു­ള്ള ചർ­ച്ച­യിൽ പ­ങ്കെ­ടു­ക്കാ­നെ­ത്തി­യ­ത്‌ എ­ല്ലാ­വ­രേ­യും വി­സ്‌­മ­യി­പ്പി­ച്ചു. ഭൂ­പ്ര­ഭു­ക്ക­ളും പ­ണ്ഡി­ത­ന്മാ­രും താർക്കി­ക­ന്മാ­രും അ­ണി­നി­ര­ന്ന ആ മ­ഹാ­സ­ഭ­യിൽ പ്രാ­ഥ­മി­ക വി­ദ്യാ­ഭ്യാ­സം പോ­ലും നേ­ടി­യി­ട്ടി­ല്ലാ­ത്ത പാർ­വ­തി നെ­ന്മേ­നി­മം­ഗ­ലം സ­ങ്കീർ­ണ­മാ­യ ന­മ്പൂ­തി­രി ബി­ല്ലി­നെ കു­റി­ച്ച്‌ പ്ര­സം­ഗി­ക്കാ­നെ­ഴു­ന്നേ­റ്റ­പ്പോൾ സ­ഭ നി­ശ­ബ്ദ­മാ­യി ആ പെൺ­കു­ട്ടി­യു­ടെ വാ­ക്കു­കൾ­ക്ക്‌ കാ­തു­കൂർ­പ്പി­ച്ചു.
നിയമ സഭയിലെ പ്രസ്സംഗം
ബ­ഹു­മാ­ന­പ്പെ­ട്ട കാ­ട്ടൂർ­ മെ­മ്പർ അ­വ­ത­രി­പ്പി­ച്ച ന­മ്പൂ­തി­രി ബി­ല്ലി­നെ അ­നു­കൂ­ലി­ച്ച്‌ ര­ണ്ടു­വാ­ക്കു സം­സാ­രി­ക്കു­വാൻ ഞാൻ ഇ­ച്ഛി­ക്കു­ന്നു. എ­ന്തു­കൊ­ണ്ടെ­ന്നാൽ ഈ ബിൽ അ­ധഃ­പ­തി­ച്ചു കി­ട­ക്കു­ന്ന ന­മ്പൂ­തി­രി സ­മു­ദാ­യ­ത്തി­ന്റെ ഉൽ­കൃ­ഷ്ട­ദ­ശ­യു­ടെ ഉ­ഷഃ­പ്ര­കാ­ശ­മാ­ണ്‌. ന­മ്പൂ­തി­രി സ­മു­ദാ­യ­ത്തി­ലെ ശപി­ക്ക­പ്പെ­ട്ട സാ­മ്പ­ത്തി­ക സം­ഘ­ട­ന­യി­ലും സാ­മു­ദാ­യി­ക ന­ട­പ­ടി­ക­ളി­ലും ഒ­രു­പ­രി­വർ­ത്ത­ന­മു­ണ്ടാ­ക്കാൻ ഇ­ത്‌ പ­ര്യാ­പ്‌­ത­മാ­ണ്‌.ഒ­രു അ­ന്തർ­ജ­ന­ത്തി­ന്‌ അ­ഭി­മാ­ന­ത്തോ­ടെ ഗൃ­ഹ­സ്ഥ­യാ­യി ജീ­വി­ക്കാ­നു­ള്ള അ­ദ­മ്യ­മാ­യ ആ­ഗ്ര­ഹ­ത്തെ അ­വർ പ്ര­സം­ഗ­ത്തിൽ പ­രാ­മർ­ശി­ച്ചു. അ­ന്തർ­ജ­ന­ങ്ങ­ളെ ക­ച്ച­വ­ട­ച്ച­ര­ക്കു­ക­ളാ­ക്കാ­തെ­യു­ള്ള വി­വാ­ഹ സ­മ്പ്ര­ദാ­യ­വും വി­പാ­ത്ര­ങ്ങ­ളാ­ക്കാ­തെ­യു­ള്ള പെ­രു­മാ­റ്റ­വും അ­ശു­ഭ­കാ­രി­ക­ളാ­ക്കാ­തെ­യു­ള­ള ജീവി­ത­വും മ­നു­ഷ്യോ­ചി­ത­മാ­യ നി­ല­യും വി­ല­യും അ­വർ­ക്ക്‌ ഈ ബിൽ മൂ­ലം ഉ­ണ്ടാ­കു­മെ­ങ്കിൽ, ഒ­രു ന­മ്പൂ­തി­രി­ക്ക്‌ താൻ അ­ഗ്നി­സാ­ക്ഷി­യാ­യി വി­വാ­ഹം ചെ­യ്‌­ത അ­ന്തർ­ജ­ന­ത്തെ പ്രാ­ണ­പ്രേ­യ­സി­യെ­ന്നു പ­ര­സ്യ­മാ­യി പ­റ­യാ­മെ­ങ്കിൽ, ന­മ്പൂ­തി­രി­മാ­രു­ടെ പ്രേ­മ­ത്തി­നും വി­വാ­ഹ­ത്തി­നും അ­ന്തർ­ജ­ന പ്ര­ണ­യി­നി പാ­ത്രീ­ഭ­വി­ക്കു­മെ­ങ്കിൽ എ­നി­ക്കു കു­ടും­ബം ആ­രു­ഭ­രി­ച്ചാ­ലും കൊ­ള്ളാം, ക­ണ­ക്ക്‌ ആ­രെ­ഴു­തി­യാ­ലും കൊ­ള്ളാം ഇ­ല്ലെ­ങ്കി­ലും കൊ­ള്ളാം, കു­ബേ­ര­നാ­യാ­ലും കു­ചേ­ല­നാ­യാ­ലും വേ­ണ്ടി­ല്ല, മാ­ളി­ക­യി­ലോ മാ­ട­പ്പു­ര­യി­ലോ താ­മ­സി­ച്ചാ­ലും ശ­രി, അ­നി­യ­ന്ത്രി­ത­മാ­യ അ­നു­രാ­ഗ­ത്തോ­ടു­കൂ­ടി പെ­രു­മാ­റു­വാൻ ന­മ്പൂ­തി­രി­മാർ­ക്കും അ­ന്തർ­ജ­ന­ങ്ങൾ­ക്കും സൗ­ക­ര്യ­മു­ണ്ടാ­ക്കു­ന്ന ഒ­രു ബി­ല്ലു­ണ്ടാ­യാൽ ഞാൻ കൃ­ത­കൃ­ത്യ­യാ­യി.
യു­വാ­വി­നു വൃ­ദ്ധ­യാ­യ ഒ­രു ഭാ­ര്യ­യെ എ­ത്ര­ത്തോ­ളം സ്‌­നേ­ഹി­ക്കാൻ ക­ഴി­യും, അ­തു­പോ­ലെ വൃ­ദ്ധ­ന്മാ­രു­ടെ മൂ­ന്നാ­മ­ത്തേ­യും നാ­ലാ­മ­ത്തേ­യും ഭാര്യ­മാ­രാ­യി ക­ഴി­യു­ന്ന അ­ന്തർ­ജ­ന യു­വ­തി­ക­ളു­ടെ ക­ഥ നി­ങ്ങ­ളൊ­ന്ന്‌ ആ­ലോ­ചി­ച്ചാൽ കൊ­ള്ളാം. ഈ ആ­ലോ­ച­ന നി­ങ്ങൾ­ക്ക്‌ എ­പ്പോ­ഴെ­ങ്കി­ലു­മു­ണ്ടായി­ട്ടു­ണ്ടെ­ങ്കിൽ അ­ധി­വേ­ദ­ന­വും വൃ­ദ്ധ വി­വാ­ഹ­വും ഈ ഭൂ­മു­ഖ­ത്തു നി­ന്നും എ­ത്ര­യോ മു­മ്പ്‌ അ­ന്തർ­ധാ­നം ചെ­യ്യു­മാ­യി­രു­ന്നു. ന­മ്പൂ­തി­രി­മാ­രെ ഏ­ക­ഭാ­ര്യാ­വ്ര­തം അ­നു­ഷ്ഠി­പ്പി­ക്കു­വാ­നും അ­വ­രെ സ്വ­ജാ­തി­യിൽ വി­വാ­ഹം ചെ­യ്യി­ക്കു­വാ­നും ശ­ക്തി­യു­ള്ള ഒ­രു രാ­ജ­കീ­യ നി­യ­മം ഉ­ണ്ടാ­യാ­ല­ല്ലാതെ അ­ന്തർ­ജ­ന­ങ്ങ­ളാ­യ ഞ­ങ്ങൾ­ക്ക്‌ മോ­ച­നം ഉ­ണ്ടാ­വു­ക­യി­ല്ലെ­ന്നു നി­ങ്ങ­ളെ അ­നു­സ്‌­മ­രി­പ്പി­ക്കു­വാൻ വേ­ണ്ടി വാ­സ്‌­ത­വ സം­ഗ­തി വെ­ളി­പ്പെ­ടു­ത്തു­കയാ­ണ്‌ ചെ­യ്‌­ത­ത്‌.
കാ­ര­ണ­വ­ന്മാ­രു­ടെ അ­ധി­കാ­രാ­വ­കാ­ശ­ങ്ങ­ളേ­യും ചു­മ­ത­ല­ക­ളേ­യും ക്ര­മ­പ്പെ­ടു­ത്തി നി­യ­ന്ത്രി­ക്കു­ക, വേ­റെ താ­മ­സി­ച്ചാൽ ചി­ല­വി­നു കി­ട്ടാ­നു­ള്ള അ­വ­കാ­ശം ഉ­ണ്ടാ­ക്കു­ക, പി­ന്തു­ടർ­ച്ചാ­വ­കാ­ശം, മൈ­നർ­മാ­രു­ടെ ര­ക്ഷാ­കർ­ത്തൃ­ത്വം ഇ­വ ക്ര­മ­പ്പെ­ടു­ത്തു­ക മു­ത­ലാ­യ ന­മ്പൂ­തി­രി സ­മു­ദാ­യം ഇ­ന്നാ­വ­ശ്യ­പ്പെ­ടു­ന്ന പ്ര­ധാ­ന പ­രി­ഷ്‌­ക­ര­ണ­ങ്ങ­ളെ­ല്ലാം ഒ­രു മി­ത­മാ­യ നി­ല­യി­ലാ­ണെ­ങ്കി­ലും ഈ ബി­ല്ലിൽ അ­ട­ങ്ങി­യി­ട്ടു­ണ്ട്‌. കൊ­ച്ചി നി­യ­മ­സ­ഭാ പ്ര­സം­ഗ­ങ്ങ­ളു­ടെ ച­രി­ത്ര­ത്തിൽ ഒ­രു ക്ഷ­ണി­താ­വ്‌ അ­നാ­യാ­സ­മാ­യി അ­നർ­ഗ­ളം പ്ര­സം­ഗി­ക്കു­ന്ന­ത്‌ അ­പൂർ­വ സം­ഭ­വ­മാ­യി­രു­ന്നു.
യോ­ഗ­ക്ഷേ­മ­സ­ഭ­യു­ടെ അ­ദ്ധ്യ­ക്ഷ
യാ­ഥാ­സ്ഥി­ത­‍ി­ക­ത്വ­ത്തി­ന്റെ ആ­വ­ര­ണ­ത്തിൽ ക­ഴി­യു­ന്ന ന­മ്പൂ­തി­രി­മാർ ഏ­തെ­ങ്കി­ലും അ­ന്തർ­ജ­ന­ത്തെ ബ­ഹു­മാ­ന്യ­ത­യോ­ടെ അം­ഗീ­ക­രി­ച്ചി­ട്ടു­ണ്ടെ­ങ്കിൽ അ­ത്‌ പാർ­വ­തി നെ­ന്മേ­നി­മം­ഗ­ല­ത്തെ മാ­ത്ര­മാ­യി­രി­ക്കും. യോ­ഗ­ക്ഷേ­മ­സ­ഭ­യു­ടെ ച­രി­ത്ര­ത്തിൽ ആ­ദ്യ­മാ­യി അ­ദ്ധ്യ­ക്ഷ­യാ­യി തി­ര­ഞ്ഞെ­ടു­ത്തി­ട്ടു­ള്ള­ത്‌ പാർ­വ­തി­യെ­യാ­ണ്‌.
യോ­ഗ­ക്ഷേ­മ­സ­ഭ­യു­ടെ ഭാ­ഗ­മാ­യ യു­വ­ജ­ന­സം­ഘം ദുർ­ബ­ല­മാ­വു­ക­യും ഉ­ണ്ണി­ന­മ്പൂ­തി­രി പ­ത്രം നി­ന്നു പോ­വു­ക­യും ചെ­യ്‌­ത­പ്പോൾ യോ­ഗ­ക്ഷേ­മ­സ­ഭ­ യു­ടെ നേ­തൃ­ത്വം യാ­ഥാ­സ്ഥി­തി­ക­രു­ടെ കൈ­ക­ളി­ല­മർ­ന്നു. വി ടി ഭ­ട്ട­തി­രി­പ്പാ­ടും ഇ എം എ­സും സ­ഭാ­പ്ര­വർ­ത്ത­ന­ങ്ങ­ളിൽ നി­ന്ന്‌ വി­ട്ടു­പോ­വു­ക­യും ചെ­യ്‌­ത­പ്പോൾ പു­രോ­ഗ­മ­ന ചി­ന്താ­ഗ­തി­കൾ­ക്ക്‌ സ­ഭ­യിൽ പ്രാ­മു­ഖ്യം കി­ട്ടാ­തി­രു­ന്ന അ­വ­സ്ഥ­യാ­യി. സാ­മൂ­ഹ്യ പ്ര­ക്ഷോ­ഭ­ണ­ത്തി­ന്റെ ഭാ­ഗ­മാ­യി ഭ്ര­ഷ്ട്‌ കൽ­പ്പി­ച്ച­വർ­ക്ക്‌ അം­ഗ­ത്വം നൽ­ക­ണ­മെ­ന്ന ഉൽ­പ­തി­ഷ്‌­ണു­ക്ക­ളു­ടെ ആ­വ­ശ്യം ­സ­ഭാ­നേ­തൃ­ത്വം നി­രാ­ക­രി­ച്ച­തോ­ടെ സ­ഭാ പ്ര­വർ­ത്ത­നം പ്ര­ക്ഷു­ബ്‌­ധാ­വ­സ്ഥ­യി­ലാ­യി. ഭ്ര­ഷ്ട്‌ കൽ­പ്പി­ച്ചി­രു­ന്ന വി കെ നാ­രാ­യ­ണ ഭ­ട്ട­തി­രി­ക്ക്‌ അം­ഗ­ത്വം നൽ­ക­ണ­മെ­ന്ന പ്ര­ശ്‌­ന­മാ­ണ്‌ സ­ഭ­യ്‌­ക്കു­ള്ളിൽ തർ­ക്ക­ത്തി­ന്‌ കാ­ര­ണ­മാ യ­ത്‌.
അ­ന­പ­ത്യ­ദുഃ­ഖ­ത്തി­ന്റെ ക്ളേ­ശം വ്യ­ക്തി­ജീ­വി­ത­ത്തി­ലു­ണ്ടാ­യി­രു­ന്നെ­ങ്കി­ലും യു­വാ­ക്കൾ അ­വ­രെ അ­മ്മ­യെ പോ­ലെ സ്‌­നേ­ഹി­ച്ചാ­ദ­രി­ച്ചു. അ­വ­സാ­ന­കാ­ല­ത്ത്‌ അ­സു­ഖം മൂ­ലം അ­വർ­ക്ക്‌ പൊ­തു­ജീ­വി­ത­ത്തിൽ നി­ന്ന്‌ വി­ട്ടു നിൽ­ക്കേ­ണ്ടി­വ­ന്നു. അ­ന്തർ­ജ­ന­ങ്ങൾ­ക്കു വേ­ണ്ടി­യും ന­മ്പൂ­തി­രി സ­മു­ദാ­യ­ത്തി­ലെ അ­നാ­ചാ­ര­ങ്ങൾ­ക്കെ­തി­രെ­യും പോ­രാ­ടി­യ വി­ശി­ഷ്ട­വ്യ­ക്തി­ത്വ­മാ­യി­രു­ന്നു അ­വർ. സാ­മു­ദാ­യി­ക­രം­ഗ­ത്തും രാ­ഷ്ട്രീ­യ­രം­ഗ­ത്തു­മു­ണ്ടാ­യി­ട്ടു­ള്ള കേ­ര­ള­ത്തി­ലെ വ­നി­താ നേ­താ­ക്ക­ളിൽ പാർ­വ­തി നെ­ന്മേ­നി­മം­ഗ­ല­ത്തെ­പോ­ലെ അ­സാ­മാ­ന്യ വ്യ­ക്തി­ത്വ­ങ്ങൾ അ­പൂർ­വ­മാ­യി­രി­ക്കും.
അവലംബം
വർഗ്ഗം:കേരളത്തിലെ സാമൂഹ്യ നവോത്ഥാന നായകർ വർഗ്ഗം:കേരളത്തിൽ നിന്നുള്ള വനിതാ സാമൂഹ്യപ്രവർത്തകർ
യൂദിത്തിന്റെ പുസ്തകം
thumb|200px|left|ഹൊളോഫർണസിന്റെ ശിരസുമായി യൂദിത്ത്, ലണ്ടണിലെ രാജകീയ ശേഖരത്തിലുള്ള ക്രിസ്റ്റൊഫാനോ അല്ലോറിയുടെ 1613-ലെ ചിത്രം
പഴയനിയമത്തിലെ അപ്പോക്രിഫ വിഭാഗത്തിൽ പെടുന്ന ഒരു ഗ്രന്ഥമാണ് യൂദിത്തിന്റെ പുസ്തകം. എബ്രായബൈബിളായ തനക്കിൽ ഉൾപ്പെടാത്ത ഈ കൃതി യഹൂദവിശുദ്ധലിഖിതങ്ങളുടെ പുരാതന ഗ്രീക്ക് പരിഭാഷയായ സെപ്ത്വജിന്റിന്റെ ഭാഗമാണ്. കത്തോലിക്കാരും പൗരസ്ത്യ ഓർത്തഡോക്സ് സഭകളും ഇതിനെ പഴയനിയമത്തിലെ ഒരു ഉത്തരകാനോനിക രചനയായി അംഗീകരിക്കുന്നു. എന്നാൽ യഹൂദരും പ്രൊട്ടസ്റ്റന്റ് സഭകളും ഈ ഗ്രന്ഥത്തെ അവരുടെ ബൈബിൾ സംഹിതകളിൽ ഉൾപ്പെടുത്തിയിട്ടില്ല. ചരിത്രസംബന്ധിയായ ഒട്ടേറെ അബദ്ധങ്ങൾ ഈ കൃതിയിൽ ചൂണ്ടിക്കാണിക്കപ്പെട്ടിട്ടുള്ളതിനാൽ പല ചരിത്രകാരന്മാരും ഇതിനെ ചരിത്രപരമായ രചനായായി കണക്കാക്കാതെ, ഒരു അന്യാപദേശമോ, ചരിത്രനോവലോ ആയി കരുതുന്നു.
"യൂദിത്തിന്റെ പുസ്തകം" യഹൂദ ദേശസ്നേഹികളെ ആകർഷിക്കാൻ കാരണം അതിന്റെ പശ്ചാത്തലത്തിലെ രാഷ്ട്രീയ സംഘർഷവും മോശെയുടെ നിയമത്തോടു വിശ്വസ്തത പുലർത്തേണ്ടതിന്റെ ആവശ്യകതയിലുള്ള ഊന്നലും ആകാം. എങ്കിലും അതിന്റെ സ്ഥായിയായ ജനപ്രീതിക്കു പിന്നിൽ അതിലെ കഥയുടെ അസാമാന്യമായ നാടകീയതയാണ്.
കഥ
|thumb|left|220px|ഹൊളോഫർണസിന്റെ ശിരഛേദം, കരവാജിയോയുടെ ഭാവനയിൽ വിദേശികളായ ആക്രമണകാരികളിൽ നിന്ന് തങ്ങളെ രക്ഷിക്കാനുള്ള യഹോവയുടെ കഴിവിനെ സംശയിച്ച ജനങ്ങളുടെ മനോഭാവത്തെ ചോദ്യം ചെയ്ത ഭക്തയും സുന്ദരിയുമായ യൂദിത്ത് എന്ന യുവവിധവയാണ് ഈ കഥയിലെ നായിക. എബ്രായ ഭാഷയിൽ വാഴ്ത്തപ്പെട്ടവൾ" എന്നോ "യൂദത്തി" അർത്ഥം വരുന്ന യൂദിത്ത് എന്ന പേര് യൂദാ എന്ന പേരിന്റെ സ്ത്രീലിംഗമാണ്.
സമരിയായിലെ ബതൂലിയാ നഗരം ഉപരോധിച്ചിരുന്ന അസീറിയൻ സൈന്യാധിപനായ ഹൊളോഫർണസിന്റെ സങ്കേതത്തിലേക്ക് തന്റെ വിശ്വസ്തയായ പരിചാരികക്കൊപ്പം പോയ യൂദിത്ത് ഇസ്രായേൽക്കാരുടെ നീക്കങ്ങളെക്കുറിച്ചുള്ള രഹസ്യവിവരങ്ങൾ നൽകാമെന്ന വാഗ്ദാനം നൽകി ക്രമേണ സൈന്യാധിപന്റെ പ്രീതി നേടിയെടുക്കുന്നു. ഒടുവിൽ അവളെ പൂർണ്ണമായി വിശ്വസിച്ച ഹൊളോഫർണസിന്റെ കൂടാരത്തിൽ പ്രവേശനം കിട്ടിയ യൂദിത്ത് മദ്യലഹരിയിൽ ബോധംകെട്ടു കിടന്ന അയാളെ ശിരഛേദം ചെയ്യുകയും മുറിച്ചെടുത്ത തല, ഭയപ്പാടിൽ കഴിഞ്ഞിരുന്ന സ്വജനങ്ങളുടെ അടുത്തേക്കു കൊണ്ടുപോവുകയും ചെയ്യുന്നു. നേതാവിനെ നഷ്ടപ്പെട്ട് അങ്കലാപ്പിലായ അസീറിയൻ സൈന്യം ചിതറിപ്പോയതോടെ ഇസ്രായേൽ രക്ഷപെടുന്നു.
തുടർന്നുള്ള കാലത്ത് പലരും യൂദിത്തിനെ വിവാഹം കഴിക്കാനാഗ്രഹിച്ചെങ്കിലും അവൾ ജീവിതാവസാനം വരെ അവിവാഹിതയായി തുടരുന്നു. എല്ലാവരാലും ബഹുമാനിക്കപ്പെട്ട് പക്വവാർദ്ധക്യത്തോളം ജീവിച്ച അവൾ 105 വയസ്സുള്ളപ്പോൾ മരിച്ചു. ഭർത്താവിനെ സംസ്കാരിച്ചിരുന്ന കല്ലറയിൽ അവൾ സംസ്കരിക്കപ്പെട്ടു. ഇസ്രായേൽക്കാർ അവൾക്കു വേണ്ടി ഏഴുദിവസം ദുഃഖം ആചരിച്ചു.
പാഠങ്ങൾ
യൂദിത്തിന്റെ മൂലം എഴുതപ്പെട്ടത് എബ്രായഭാഷയിലോ ഗ്രീക്കിലോ എന്നു നിശ്ചയിക്കുക വയ്യ. ഇപ്പോൾ ലഭ്യമായതിൽ ഏറ്റവും പഴയതായ ഗ്രീക്കു സെപ്ത്വജിന്റ് പാഠം എബ്രായഭാഷയിൽ നിന്നുള്ള പരിഭാഷയോ മൂലപാഠം തന്നെയോ ആകാം. പദസംഹിതയുടേയും ശൈലിയുടേയും വിശദാംശങ്ങളിൽ തെളിയുന്നത്, സെപ്ത്വജിന്റിൽ ഉൾപ്പെട്ട മറ്റു ഗ്രന്ഥങ്ങളുടെ പരിഭാഷയിലൂടെ വികസിച്ചു വന്ന ഗ്രീക്കു ശൈലിയാണ്. ഗ്രീക്കു പാഠത്തിനു സമാന്തരമായ സമ്പൂർണ്ണപാഠങ്ങളും സംക്ഷേപങ്ങളുമായി ഇപ്പോൾ നിലവിലുള്ള എബ്രായപാഠങ്ങളെല്ലാം മദ്ധ്യയുഗങ്ങൾക്കപ്പുറം പഴക്കമില്ലാത്തവയാണ്. എബ്രായപാഠങ്ങൾ സെലൂക്കിയ രാജാവായ അന്തിയോക്കോസ് എപ്പിഫാനസിനെപ്പോലുള്ള ചരിത്രപുരുഷന്മാരെ പേരെടുത്തു പറയുകവഴി കഥയെ, യഹൂദർ സെലൂക്കിയ രാജാക്കന്മാരോട് സമരം ചെയ്ത മക്കബായ യുഗത്തിൽ വ്യക്തതയോടെ പ്രതിഷ്ഠിക്കുന്നു. ബാബിലോൺ സാമ്രാട്ടായിരുന്ന നെബുക്കെദ്നസർ ഗ്രീക്കു പാഠത്തിൽ നിനവേയിൽ ഭരണം നടത്തിയ അസീറിയർ സാമ്രാട്ടാവുന്നു. ചരിത്രദൃഷ്ടിയിൽ അബദ്ധമായ ഈ പരാമർശം ഏതോ പകർപ്പെഴുത്തുകാരന്റെ കൂട്ടിച്ചേർക്കലാണെന്നും, സുവിശേഷങ്ങൾ ജൂലിയസ് സീസറിന്റെ പിൻഗാമിയായ തിബേരിയസ് ചക്രവർത്തിയെ 'സീസർ' എന്നു വിളിക്കുന്നതു പോലെ ബാബിലോൺ രാജാവിന് മനഃപൂർവം നൽകിയ സ്ഥാനപ്പേരാണെന്നും മറ്റും വിശദീകരണമുണ്ട്.
പ്രശ്നങ്ങൾ
ഈ കൃതിയിൽ പ്രഘോഷിക്കപ്പെടുന്ന യൂദിത്തിന്റെ പ്രവൃത്തികൾ ധാർമ്മികവും സദാചാരപരവുമായ പ്രശ്നങ്ങൾ ഇതുയർത്തുന്നതായും ചൂണ്ടിക്കാണിക്കപ്പെട്ടിട്ടുണ്ട്. ഹൊലോഫർണസുമായുള്ള ഇടപെടലിൽ യൂദിത്ത് കാണപ്പെടുന്നത് കാര്യലാഭത്തിനുവേണ്ടി മുഖസ്തുതിയും, നുണയും സമൃദ്ധിയായി ഉപയോഗിച്ച് ഒടുവിൽ ചതിയിലൂടെ കൊലപാതകം നടത്തുന്നവളായാണ്. പ്രേമത്തിലും യുദ്ധത്തിലും എല്ലാം ന്യായമാണെന്നും ലക്ഷ്യം മാർഗ്ഗത്തെ സാധൂകരിക്കുമെന്നും ഉള്ള വിവാദപരമായ തത്ത്വങ്ങളിൽ വിശ്വസിക്കുന്നവളായാണ് ഇതിലെ നായിക കാണപ്പെടുന്നെന്ന് ഓക്സ്ഫോർഡ് ബൈബിൾ സഹായി പറയുന്നു.
കാനോനികത
thumb|200px|left|ഹൊളൊഫർണസിന്റെ തലയുമായി യൂദിത്ത്, 17-ആം നൂറ്റാണ്ടിൽ സൈമൺ വൗറ്റ് വരച്ച ചിത്രം - മ്യൂനിക്കിലെ പഴയ പിനാകോതെക് മ്യൂസിയത്തിൽ സൂക്ഷിച്ചിരിക്കുന്നത്) ജെറോമിന്റെ ലത്തീൻ പരിഭാഷയ്ക്കു മുൻപ്, യൂദിത്തിന്റെ പുസ്തകത്തിന്റെ ചരിത്രപരമായ ആധികാരികതയും കാനോനികതയും ആദ്യകാല ക്രിസ്തീയസഭയിൽ ചോദ്യം ചെയ്യപ്പെട്ടിരുന്നില്ല. ക്രിസ്തീയ ലിഖിതങ്ങളിൽ ആ കൃതിയിൽ നിന്നുള്ള ആദ്യത്തെ ഉദ്ധരണിയ്ക്ക് ഒന്നാം നൂറ്റാണ്ടിലെ ക്ലെമന്റിന്റെ ആദ്യലേഖനത്തോളം പഴക്കമുണ്ട്. അദ്ദേഹം ഈ കഥ പറയുന്നത് ഹ്രസ്വമായാണ്, യൂദിത്തിന്റെ നഗരമായ ബെത്തൂലിയയുടെ കാര്യവും നിനവേ നഗരത്തിന്റെ കാര്യവും മറ്റും അദ്ദേഹം ഒഴിവാക്കുന്നു. കാനോനികമായ എസ്തേറിന്റെ പുസ്തകത്തിനൊപ്പം സമാനമായ കാനോനികതയുള്ള ചരിത്രാഖ്യാനം എന്ന നിലയിലാണ് ക്ലെമന്റ് യൂദിത്തിന്റെ പുസ്തകത്തെക്കുറിച്ചു പറയുന്നത്. എബ്രായബൈബിളിൽ ഉൾപ്പെടാത്തതെങ്കിലും കാനോനികമായ ഗ്രന്ഥങ്ങൾ ചേർന്ന "അനാഗിനോസ്കോമേന" എന്ന വിഭാഗത്തിൽ ഉൾപ്പെടുന്നതായി ആ കൃതി കണക്കാക്കപ്പെട്ടു പോന്നു. പിൽക്കാലത്ത് ആ വിഭാഗം ഗ്രന്ഥങ്ങൾ ഉത്തരകാനോനികങ്ങൾ എന്നു വിളിക്കപ്പെട്ടു. മിലാലിനെ മെത്രാനായിരുന്ന സഭാപിതാവ് അംബ്രോസും ഈ കൃതിയെ കാനോനികമെന്ന മട്ടിൽ പരാമർശിക്കുന്നു. നെബുക്കദ്നസറുടെ ചരിത്രപശ്ചാത്തലം സഭാപിതാക്കന്മാർക്ക് അറിയില്ലായിരുന്നു. എങ്കിലും അവരിൽ ചിലർ അദ്ദേഹവും പേർഷ്യയിലെ അർടാസെർക്സസ് മൂന്നാമൻ രാജാവും ഒരാളാണെന്നു കരുതി. അവരിരുവരുടേയും സ്വഭാവങ്ങൾ തമ്മിലുള്ള സാധർമ്മ്യത്തിന്റെ ആടിസ്ഥാനത്തിലായിരുന്നില്ല ഈ നിഗമനം. യൂദിത്തിന്റെ കഥയിൽ പരാമർശിക്കപ്പെടുന്ന ഹൊളോഫർണസിന്റേയും ബഗോവാസിന്റേയും പേരുകളുള്ളവർ അർട്ടാസെർക്സസിന്റെ സൈന്യത്തിലും ഉണ്ടായിരുന്നതായിരുന്നു അവരുടെ ന്യായം.
പഴയനിയമഗ്രന്ഥങ്ങളുടെ ആധികാരികതയ്ക്ക് എബ്രായഭാഷയിലുള്ള സാക്ഷ്യം ആവശ്യമാണെന്ന "വേരിറ്റാസ് ഹെബ്രായിക്കാ" (Veritas Hebraica) ന്യായത്തിൽ, ജെറോം ഉത്തരകാനോനികരചനകളുടെ ദൈവനിവേശിതസ്വഭാവത്തെ ചോദ്യം ചെയ്യാൻ മുതിർന്നെങ്കിലും ഗെലാസിയസ് ഒന്നാമൻ മാർപ്പാപ്പ ആ നിലപാടിനെ അംഗീകരിച്ചില്ല. ക്രി.വ. 397-ൽ ഹിപ്പോയിലെ അഗസ്റ്റിന്റെ നേതൃത്വത്തിൽ ആഫ്രിക്കയിലെ കാർത്തേജിൽ നടന്ന സഭാസമ്മേളനം ആ കൃതികൾക്കു കല്പിച്ച ആധികാരികതയെ മാനിക്കാനുള്ള മാർപ്പാപ്പയുടെ തീരുമാനത്തിന് ജെറോം വഴങ്ങിയതോടെ ഇതര ഉത്തരകാനോനിക രചനകൾക്കൊപ്പം യൂദിത്തും ജെറോമിന്റെ ലത്തീൻ പരിഭാഷയായ വുൾഗാത്തയുടെ ഭാഗമായി. എങ്കിലും യൂദിത്തിന്റെ പരിഭാഷയ്ക്ക് ജെറോം ഉപയോഗിയിച്ചത് പഴയ ലത്തീൻ പരിഭാഷയുടെ മൂലമായിരുന്ന സെപ്ത്വജിന്റ് പാഠത്തിനു പകരം ഒരു കൽദായഭാഷ്യം ആയിരുന്നു. കാർത്തേജിലെ സഭാസമ്മേളനത്തിന്റെ തീരുമാനം പിൽക്കാലത്ത് ക്വിനിസെക്സ്റ്റിലെ സൂനഹദോസ് അംഗീകരിച്ചതിനാൽ, യൂദിത്ത് ഓർത്തഡോക്സ് സഭയുടെ ബൈബിൾ സംഹിതയിലും ഉൾപ്പെട്ടു. കത്തോലിക്കാസഭയിൽ, യൂദിത്ത് ഉൾപ്പെടെയുള്ള ഉത്തരകാനോനിക ഗ്രന്ഥങ്ങളുടെ ആധികാരികതയ്ക്ക് ത്രെന്തോസിലെ സൂനഹദോസും പിന്നീട് അടിവരയിട്ടു.
യൂദിത്തിന്റെ പുസ്തകം യഹൂദരചനകളുടെ അംഗീകൃതസംഹിതയുടെ ഭാഗമല്ലെങ്കിലും, യഹൂദരുടെ തിരുനാളായുടെ ഹനൂക്കായിൽ അനുസ്മരിക്കപ്പെടുന്ന സൈനികവിജയത്തെയാണ് അതിലെ കഥ സൂചിപ്പിക്കുന്നതെന്ന് യാഥാസ്ഥിതികയഹൂദരിൽ പലരും കരുതുന്നു.
അവലംബം
വർഗ്ഗം:പഴയനിയമം വർഗ്ഗം:അപ്പോക്രിഫ
ലയനിംഗെനിലെ രാജകുമാരി ഫിയോഡോറ
ലയനിംഗെൻ രാജകുമാരി ഫിയോഡോറ (അന്ന ഫിയോഡോറ അഗസ്റ്റെ ഷാർലറ്റ് വിൽഹെൽമൈൻ; 7 ഡിസംബർ 1807 - 23 സെപ്റ്റംബർ 1872) എമിക്ക് കാൾ, ലയനിംഗെൻ രാജകുമാരൻ രണ്ടാമൻ (1763–1814), സാക്സെ-കോബർഗ്-സാൽ‌ഫെൽഡിലെ വിക്ടോറിയ രാജകുമാരി (1786–1861) എന്നിവരുടെ ഏക മകളായിരുന്നു. ഫിയോഡോറയും അവളുടെ മൂത്ത സഹോദരൻ ലയനിംഗെനിലെ മൂന്നാമത്തെ രാജകുമാരൻ കാളും യുണൈറ്റഡ് കിംഗ്ഡത്തിലെ വിക്ടോറിയ രാജ്ഞിയുടെ മാതൃവഴിയിലുള്ള അർദ്ധസഹോദരരായിരുന്നു. സ്വീഡനിലെ കാൾ പതിനാറാമൻ ഗുസ്താഫിന്റെയും സ്പെയിനിലെ ഫെലിപ്പ് ആറാമന്റെയും വിവാഹവഴിക്കോ മാത്രമുള്ള പിൻതുടർച്ചക്രമമനുസരിച്ചു ഗണിക്കപ്പെടുന്ന പൂർവ്വികയാണ്.
ജീവിതം
1807 ഡിസംബർ 7 ന് ബവേറിയയിലെ അമോർബാക്കിൽ സാക്സെ-കോബർഗ്-സാൽഫെൽഡിലെ വിക്ടോറിയ രാജകുമാരിയുടെയും ഭർത്താവ് ലിനിംഗെൻ രാജകുമാരനായ എമിക് കാളിന്റെയും മകളായി ഫിയോഡോറ ജനിച്ചു. അവരുടെ പിതാവ് 1814-ൽ മരിച്ചു.
1818 മെയ് 29 ന്, അവരുടെ അമ്മ ജോർജ്ജ് മൂന്നാമൻ രാജാവിന്റെ നാലാമത്തെ പുത്രനും ഡ്യൂക്ക് ഓഫ് കെന്റ്, സ്ട്രാറ്റെർൻ എഡ്വേർഡ് അഗസ്റ്റസ് രാജകുമാരനെ പുനർവിവാഹം ചെയ്തു. അടുത്ത വർഷം, ഡച്ചസിന്റെ ഗർഭധാരണം പൂർണ്ണ കാലാവധിയിലെത്തിയപ്പോൾ, ബ്രിട്ടീഷ് സിംഹാസനത്തിന്റെ പുതിയ അവകാശി ബ്രിട്ടനിൽ ജനിക്കാനായി വീട്ടുകാർ മാറി.
അവരുടെ അനുജത്തിയായ ഇളയ സഹോദരി വിക്ടോറിയയുമായി ഫിയോഡോറ വളരെ അടുത്ത ബന്ധം പുലർത്തിയിരുന്നു. എന്നിരുന്നാലും പതിവായി ഇടപഴകാൻ അനുവദിച്ച മറ്റ് ചില കുട്ടികളിൽ ഒരാളാണ് ഫിയോഡോറയെന്ന വിക്ടോറിയ നീരസപ്പെട്ടു. അവരുടെ അടുപ്പം നീരസം ഉണ്ടായിരുന്നിട്ടും, കെൻസിംഗ്ടൺ കൊട്ടാരത്തിലെ അവരുടെ വസതി സ്ഥിരമായി ഉപേക്ഷിക്കാൻ ഫിയോഡോറ ആഗ്രഹിച്ചിരുന്നു. കാരണം വിക്ടോറിയയും അവരുടെ ഗൃഹാദ്ധ്യാപികയുമായ ബറോണസ് ലൂയിസ് ലെഹെസൻ എന്നിവരോടൊപ്പം "സന്തോഷകരമായ സമയം ചിലവഴിക്കുകയും" "അവൾക്ക് ഇഷ്ടമുള്ളതുപോലെ സംസാരിക്കാനും" കഴിഞ്ഞിരുന്നു.
വിവാഹവും പിന്നീടുള്ള വർഷങ്ങളും
1828 ന്റെ തുടക്കത്തിൽ, കെൻ‌സിംഗ്ടൺ കൊട്ടാരത്തിൽ വച്ച് ഹോഹൻ‌ലോഹെ-ലാംഗെൻബർഗ് രാജകുമാരൻ (1794–1860) ഏണസ്റ്റ് ഒന്നാമനെ ഫിയോഡോറ വിവാഹം കഴിച്ചു. അതിനുമുമ്പ്, അവൾ അദ്ദേഹത്തെ രണ്ടുതവണ മാത്രമേ കണ്ടിട്ടുള്ളൂ.അവരുടെ മധുവിധുവിനുശേഷം അവർ ജർമ്മൻ കോൺഫെഡറേഷനിലേക്ക് മടങ്ങി. അവർ 1872-ൽ മരിക്കുന്നതുവരെ അവിടെ താമസിച്ചു. രാജകുമാരന് സാമ്രാജ്യം ഇല്ലായിരുന്നു. എന്നിരുന്നാലും 1806-ൽ പ്രഭുത്വം വുർട്ടെംബർഗിലേക്ക് മധ്യസ്ഥമാക്കി. വലിയതും അസുഖകരവുമായ കോട്ടയായ ഷ്ലോസ് ലാംഗെൻബർഗിലാണ് ഈ ദമ്പതികൾ താമസിച്ചിരുന്നത്. ഫിയോഡോറ തന്റെ അർദ്ധസഹോദരി വിക്ടോറിയയുമായി ആജീവനാന്ത കത്തിടപാടുകൾ നടത്തി. അവർക്ക് ബ്രിട്ടൻ സന്ദർശിക്കാൻ കഴിയുമ്പോഴെല്ലാം 300 ഡോളർ (2016-ൽ 25,995 ഡോളറിന് തുല്യമായ) അലവൻസ് നൽകി. ഫിയോഡോറയുടെ ഇളയ മകൾ ഡച്ചസ് ഓഫ് സാക്സെ-മെയിനിൻ 1872 ന്റെ തുടക്കത്തിൽ സ്കാർലറ്റ് പനി ബാധിച്ച് മരിച്ചു.ആ വർഷം അവസാനം ഫിയോഡോറ മരിച്ചു. ഫിയോഡോറയുടെ മരണം കേട്ട് വിക്ടോറിയ എഴുതി:
""എനിക്ക് ഇത് എഴുതാൻ കഴിയുമോ? എന്റെ സ്വന്തം പ്രിയപ്പെട്ട സഹോദരി മാത്രം. എന്റെ പ്രിയപ്പെട്ട മികച്ച, ശ്രേഷ്ഠയായ ഫിയോഡോർ ഇപ്പോൾ ഇല്ല! ഇന്ന് രാവിലെ 2 മുതൽ അവൾ വിശ്രമത്തിലാണ്. എന്തൊരു ഭയാനകമായ നഷ്ടം! പ്രിയങ്കരിയായ അരുമയായ സഹോദരി, ആരെങ്കിലും പോയി കാണാൻ ഞാൻ ആഗ്രഹിച്ചു! ദയയുള്ള ചക്രവർത്തിനി അഗസ്റ്റ എനിക്ക് വാർത്ത ടെലിഗ്രാഫ് ചെയ്തു. ബെർട്ടിയുടെ സ്വാഗതത്തിനുള്ള ഒരുക്കങ്ങൾ കാണാൻ പോയ ഞാൻ അബെർഗെൽഡിയിൽ നിന്ന് മടങ്ങിയെത്തിയതിന് തൊട്ടുപിന്നാലെയാണ് എനിക്ക് ടെലിഗ്രാം ലഭിച്ചത്. പ്രിയപ്പെട്ട ബെർട്ടിയുടെ അസുഖത്തിന് ശേഷം ആദ്യമായി മടങ്ങിയെത്തിയതിന്റെ പേരിൽ ഇത് എല്ലാ നല്ല ബൽമോറൽ ആളുകളും സന്തോഷിക്കുന്ന ഒരു ദിവസമായിരുന്നു. സ്വാഗതത്തിൽ പങ്കുചേരാനാകാതെ ഞാൻ ദുഃഖത്തിലുമാണ്. ദൈവേഷ്ടം നിറവേറുന്നു, പക്ഷേ എനിക്കുള്ള നഷ്ടം വളരെ ഭയാനകമാണ്! ഞാൻ ഇപ്പോൾ ഒറ്റയ്ക്ക് നിൽക്കുന്നു, എന്റെ പ്രായത്തിനടുത്തുള്ളതൊ അതിൽ കൂടുതലോ പ്രായമുള്ള പ്രിയപ്പെട്ട ആരും ഇല്ല. പ്രിയപ്പെട്ട ഫിയോഡോർ എത്ര നല്ലവളും ജ്ഞാനിയുമായിരുന്നു. എന്നോട് അർപ്പണബോധമുള്ളവളും, വളരെ ഭക്തയും മതവിശ്വാസിയുമായിരുന്നു. അവൾ ആ ലോകത്തിലേക്ക് പോയി. അവൾ അതിനായി യോജിക്കുകയും അതിൽ പ്രവേശിക്കുകയും ചെയ്തു. വെറും അകലെ ഉറങ്ങുന്നു. എത്ര ഭാഗ്യകരമായ അന്ത്യം! എന്നാൽ ശേഷിക്കുന്നവർക്ക് എന്തൊരു നഷ്ടം! എന്നോടുള്ള തുല്യതയിൽ അവൾ എന്റെ അവസാനത്തെ ബന്ധുവായിരുന്നു. എന്റെ ബാല്യവും യുവത്വവുമായുള്ള അവസാന കണ്ണി. ""
- വിക്ടോറിയ രാജ്ഞി അവരുടെ ജേണലിൽ (23 September 1872)
അകിലൻ
'''പി.വി. അഖിലാണ്ഡം''' (തമിഴ്:அகிலன்) ഒരു പ്രശസ്ത തമിഴ് സാഹിത്യകാരനാണ്. അകിലൻ എന്ന തൂലികാ നാമത്തിലാണ് ഇദ്ദേഹം കൂടുതലും അറിയപ്പെടുത്.
1922 ജൂൺ 27-ന് തമിഴ്നാട്ടിലെ കാരൂറിൽ ജനിച്ചു. നോവൽ, ചെറുകഥ, സഞ്ചാരസാഹിത്യം, നാടകം, തിരക്കഥ എന്നീ സാഹിത്യ മേഖലകളിലെല്ലാം ഇദ്ദേഹം പ്രവർത്തിച്ചിട്ടുണ്ട്. ഇദ്ദേഹം ഒരു സ്വാതന്ത്ര്യസമരസേനാനി കൂടിയാണ്.
1963-ൽ ഇദ്ദേഹത്തിന്റെ വേങ്കയിൻ മൈന്ദൻ എന്ന ചരിത്രാധിഷ്ഠിത നോവലിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു. 1975-ൽ ചിത്തിര പവൈ എന്ന നോവലിന് ജ്ഞാനപീഠ പുരസ്കാരം ലഭിച്ചു. ഏകദേശം 45-ഓളം കൃതികൾ ഇദ്ദേഹം രചിച്ചിട്ടുണ്ട്. ഇന്ത്യൻ ഭാഷകൾക്ക് പുറമേ ഇംഗ്ലീഷ്, ജർമൻ, ചെക്ക്, റഷ്യൻ, പോളിഷ്, ചൈനീസ്, മലായ് തുടങ്ങിയ വിദേശ ഭാഷകളിലേക്കും ഇദ്ദേഹത്തിന്റെ കൃതികൾ തർജ്ജമ ചെയ്യപ്പെട്ടിട്ടുണ്ട്.
അവലംബം
വർഗ്ഗം:1922-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂൺ 27-ന് ജനിച്ചവർ
വർഗ്ഗം:ജ്ഞാനപീഠം നേടിയ തമിഴ് സാഹിത്യകാരന്മാർ വർഗ്ഗം:തമിഴ് നോവലെഴുത്തുകാർ വർഗ്ഗം:തമിഴ് കഥാകൃത്തുക്കൾ വർഗ്ഗം:തമിഴ് നാടകകൃത്തുക്കൾ വർഗ്ഗം:തമിഴ് സഞ്ചാരസാഹിത്യകാരന്മാർ
ശീമപ്ലാവ്
തെക്കുകിഴക്കൻ ഏഷ്യയിലും പസഫിക് സമുദ്രത്തിലെ ദ്വീപുകളിലും സർവ്വസാധാരണമായി കാണപ്പെടുന്ന വൃക്ഷമാണ് ശീമപ്ലാവ് - കടപ്ലാവ് - ബ്രെഡ്ഫ്രൂട്ട് (Breadfruit). ഇതിന്റെ ഫലം ശീമച്ചക്ക, കടച്ചക്ക എന്നൊക്കെ അറിയപ്പെടുന്നു. ശീമപ്ലാവിന്റെ ഇലകൾ വലിപ്പമേറിയതും കട്ടികൂടിയതുമാണ്‌. ഈ വൃക്ഷത്തിന്റെ എല്ലാ ഭാഗങ്ങളും പാൽ നിറത്തിലുള്ള കറ പുറപ്പെടുവിക്കുന്നു. വിവിധ തരത്തിലുള്ള വിഭവങ്ങൾ‌ ഉണ്ടാക്കുന്നതിന് കേരളത്തിൽ ശീമച്ചക്ക ഉപയോഗിക്കുന്നു.
പേരിനു പിന്നിൽ
ഇതിന്റെ ഉദ്ഭവം ശാന്തസമുദ്രദ്വീപുകളിലാണെന്നു കരുതപ്പെടുന്നു. വിദേശത്ത് നിന്ന് വന്ന വൃക്ഷം എന്ന അർത്ഥത്തിലാണ്‌ ഇതിനെ മലയാളത്തിൽ ശീമപ്ലാവ് എന്ന് വിളിക്കുന്നത്. ശീമ എന്നാൽ അതിര് എന്നാണർത്ഥം. കടൽ വഴി വന്ന ചക്ക എന്നർത്ഥത്തിൽ കടൽചക്ക എന്നും അത് ലോപിച്ച് കടച്ചക്ക എന്നും മലയാളത്തിൽ അറിയപ്പെടുന്നു. ബിലാത്തിപ്ലാവ് എന്നപേരും ഇതേ അർത്ഥത്തിൽ വിദേശപ്ലാവ് എന്നു തന്നെയാണ്.
പ്രത്യേകതകൾ
പതിമൂന്ന് മീറ്റർ വരെ ഉയരത്തിൽ വളരുന്ന കടപ്ലാവ് ഒരു നാട്ടുമരമാണ്. ശീമപ്ലാവ്, ബിലാത്തി പ്ലാവ് എന്നിങ്ങനെയും ഈ വൃക്ഷത്തിന് പേരുണ്ട്. ഇലകൾക്ക് പരമാവധി 55 സെന്റിമീറ്റർ വരെ നീളവും 35 സെന്റിമീറ്റർ വരെ വീതിയും ഉണ്ടാകും. കടും പച്ചനിറത്തിലുള്ള ഇലയുടെ ഇരുവശവും വാലുപോലെ പലതായി വിഭജിച്ചിരിക്കുന്നു. കടപ്ലാവ് വർഷത്തിൽ രണ്ട് തവണ പൂക്കും. ഇതിന്റെ തടിയ്ക്ക് കാതലില്ല. ശാഖകൾ ബലമില്ലാത്തതും പെട്ടെന്ന് ഒടിഞ്ഞ് പോകുന്നവയുമാണ്. ഇലയിലും തണ്ടിലുമെല്ല്ലാം വെളുത്ത കറയുണ്ട്. ഉഷ്ണമേഖലാപ്രദേശങ്ങളിലാണ് ഇവ സമൃദ്ധമായി വളരുന്നത്.
ഇതിന്റെ കായയിൽ അന്നജമാണ് പ്രധാനഘടകം. വിറ്റാമിൻ A-യും C-യും ഉള്ളതിനൊപ്പം മറ്റു ഘടകങ്ങൾ ഇങ്ങനെയാണ്.
വംശവർദ്ധന
വന്യമായ ഇനങ്ങളിൽ കായ്ക്കുള്ളിൽ വിത്ത് ലഭ്യമാണ്. എന്നാൽ കൃഷിക്കായി വളർത്തുന്ന ഇനങ്ങളിൽ വിത്ത് ഉണ്ടാകാറില്ല. അതിനാൽ മറ്റ് പ്രത്യുല്പാദന മാർഗ്ഗങ്ങളിലൂടെയാണ് ഈ സസ്യം പരിപാലിക്കപ്പെടുന്നത്. ഇതിന്റെ വേര് മുറിച്ച് കിളിർപ്പിച്ചും ചെറു ശിഖരങ്ങളിൽ പതിവച്ചും വംശവർദ്ധന നടത്താവുന്നതാണ്‌. മരത്തിന്റെ സമീപത്തുള്ള ചെറിയ വേരുകൾ മുറിച്ച് മണൽ, മണ്ണ്, ചാണകപ്പൊടി ങ്കലർത്തിയ മിശ്രിതങ്ങളിൽ വച്ച് ക്രമമായും മിതമായും നനച്ച് പുതിയ തൈകൾ കിളീർപ്പിക്കാവുന്നതാണ്‌.
ഒരു മീറ്റർ നീളത്തിലും വീതിയിലും ആഴത്തിലുമുള്ള കുഴികളിൽ മണ്ണ്, ചാണകപ്പൊടി എന്നിവ കലർത്തി നീരച്ചതിലാണ്‌ ശീമപ്ലാവിന്റെ തൈകൾ നടുന്നത്. തൈകൾ നട്ട് മൂന്ന് നാല്‌ വർഷമാകുന്നതോടേ കായ്ച്ചുതുടങ്ങും. ഒരുവർഷത്തിൽ മാർച്ച് - ഏപ്രിൽ, സെപ്റ്റംബർ - ഒക്ടോബർ എന്നിങ്ങനെ രണ്ട് സീസണുകളിലായാണ്‌ വിളവ് ലഭിക്കുന്നത്.
ആഞ്ഞിലി, പ്ലാവ് തുടങ്ങിയ വൃക്ഷങ്ങളിൽ ശീമപ്ലാവ് ബഡ് ചെയ്യാവുന്നതാണ്. ബഡിംഗ് മുലം ഉണ്ടാവുന്ന മരങ്ങൾ ഒന്ന് രണ്ട് വർഷങ്ങൾക്കുള്ളിൽ കായ്ക്കുവാൻ തുടങ്ങും.
അവലംബം
വർഗ്ഗം:ആർട്ടോകാർപ്പസ് വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:വൃക്ഷങ്ങൾ വിഭാഗം: ഫലവൃക്ഷങ്ങൾ വർഗ്ഗം:മുഖ്യാഹാരങ്ങൾ വർഗ്ഗം:മാലിദ്വീപിലെ സസ്യജാലം വർഗ്ഗം:ജമൈക്കയിലെ സസ്യജാലം
വിലോൻറെ (ടിഷ്യൻ)
ഏകദേശം 1515-ൽ ടിഷ്യൻ വെസല്ലി ചിത്രീകരിച്ച ഒരു എണ്ണച്ചായ ചിത്രമാണ് വിലോൻറെ. ഈ ചിത്രം ഇപ്പോൾ വിയന്നയിലെ കുൻതിസ്റ്റിസ്റ്റോറിഷെസ് മ്യൂസിയത്തിൽ സൂക്ഷിച്ചിരിക്കുന്നു.
ചരിത്രം
ബാർട്ടോളോമോ ഡെല്ല നാവേയുടെ വെനീഷ്യൻ ശേഖരത്തിന്റെ ഭാഗമായിരുന്നു വിലോൻറെ. 1636-ൽ അത് ഹാമിൽട്ടൺ ഡ്യൂക്കിന് വിൽക്കുകയും അദ്ദേഹം ലണ്ടനിലേക്ക് കൊണ്ടുവരുകയും ചെയ്തു. 1659-ൽ ഓസ്ട്രിയയിലെ ആർക്ഡ്യൂക്ക് ലിയോപോൾഡ് വിൽഹാമിന്, ലഭിക്കുകയും അദ്ദേഹത്തിൻറെ ശേഖരം പിന്നീട് മ്യൂസിയത്തിന്റെ ഭാഗമായിത്തീരുകയും ചെയ്തു.
ചിത്രകാരനായ പൽമാ എൽഡറിൻറെ (ഈ ചിത്രത്തിനു ദീർഘകാല സംരക്ഷണം നൽകിയിയിരുന്നത്) മകളായ വിലോൻറെയുടെ ചിത്രമാണിതെന്ന് ഈ ചിത്രത്തെ കുറിച്ച് പരാമർശിക്കുന്നുണ്ട്. എന്നാൽ ഇതിന് ഉപോൽബലകമായ യാതൊരു തെളിവുമില്ല. ഡേവിഡ് ടെനിയേർസ് ദ യംഗറിൻറെ, ഈ ചിത്രത്തിലെ കൊത്തുപണികളിൽ നിന്ന് ആർച്ച്ഡ്യൂക്ക് ഗ്യാലറിയിൽ പ്രദർശിപ്പിച്ചിരിക്കുന്ന ടിഷ്യൻറെ ഈ ചിത്രത്തിൻറെ മാതൃകയിലുള്ള ചിത്രത്തിനേക്കാൾ വലിയ അളവിലുള്ളതാണ് ഈ ചിത്രം എന്ന് കാണിക്കുന്നു. ഗാലറിയിലുള്ള ചിത്രത്തെപ്പോലെ ചിത്രീകരിച്ചിരിക്കുന്ന ആർച്ച്ഡ്യൂക്ക് കാബിനറ്റിലെ ചിത്രം അക്കാലത്തെ പ്രശസ്തമായ ഒരു ചിത്രം ആയിരിക്കണം ഈ ചിത്രമെന്ന് കരുതുന്നു.
ചിത്രശാല
ഇറ്റാലിയൻ കലാ ചരിത്രകാരനായ റോബർട്ടോ ലോംഗിയാണ് ടിഷ്യന്റെ ഈ ചിത്രം ചിത്രീകരിക്കാൻ കാരണം. ബാൽബി ദ ഹോളി കൺവർസേഷൻ എന്ന ചിത്രത്തിൽ ചിത്രീകരിച്ചിരിക്കുന്ന സ്ത്രീ വിലോൻറെയുമായി വളരെ സാമ്യമുള്ളതാണ്. വുമൺ വിത്ത് എ മിറർ, ഫ്ലോറ (ടിഷ്യൻ), വാനിറ്റി, സലോം (ടിഷ്യൻ), യങ് വുമൺ ഇൻ എ ബ്ളാക്ക് ഡ്രെസ്സ് തുടങ്ങിയ ചിത്രങ്ങളുടെ ഒരു പരമ്പരയിൽ ചുരുണ്ട സ്വർണ്ണത്തലമുടിയും നീലക്കണ്ണുകളും സുഭഗശരീരവും ഉള്ള സ്‌ത്രീയെ ചിത്രീകരിച്ചിരിക്കുന്നു.
ചിത്രകാരനെക്കുറിച്ച്
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ടിഷ്യൻ ചിത്രങ്ങൾ
പാരിസ് (ഗ്രീക്ക് പുരാണ കഥാപാത്രം)
ഗ്രീക്ക് പുരാണകഥാപാത്രമായ പാരിസ്, ട്രോയ് രാജാവായിരുന്ന പ്രിയാമിൻറെയും പത്നി ഹെകൂബയുടേയും പുത്രനായിരുന്നു. ഹെക്റ്റർ, പാരിസിൻറെ സഹോദരനും, കസ്സാൻഡ്ര സഹോദരിയുമായിരുന്നു. സ്പാർട്ടയിലെ രാജ്ഞി ഹെലെനേയും കൊണ്ട് പാരിസ് ഒളിച്ചോടിയതാണ് ട്രോജൻ യുദ്ധത്തിനുളള മുഖ്യ കാരണം.
ജനനം
പ്രസവത്തിന് തൊട്ടുമുൻപ് ഹെകൂബ ഒരു വിചിത്ര സ്വപ്നം കണ്ടു. താൻ ജന്മം നൽകിയത് കത്തി ജ്വലിക്കുന്ന ഒരു തീപ്പന്തത്തെയാണെന്ന്. വരാനിരിക്കുന്ന ദുരന്തങ്ങളുടെ സൂചനയാണിതെന്ന് രാജപുരോഹിതർ വിധിയെഴുതി. നവജാത ശിശുവിനെ വളരാനനുവദിച്ചുകൂടാ, കൊന്നേ പറ്റൂ എന്ന നിർദ്ദേശം രാജദമ്പതികൾ ശരി വെച്ചെങ്കിലും സ്വയം ആ ക്രൂരകൃത്യം ചെയ്യാൻ ജന്മദാതാക്കളായ അവർക്കു അസാധ്യമായിരുന്നു. പ്രിയാം ഈ ചുമതല ഇടയസംഘത്തിൻറെ തലവനെ ഏല്പിച്ചു. പിഞ്ചു കുഞ്ഞിനെ ആയുധമുപയോഗിച്ച് കൊല്ലാൻ ഇടയത്തലവനും മനസ്സു വന്നില്ല. അയാൾ കുഞ്ഞിനെ മലഞ്ചരുവിലുപേക്ഷിച്ചു. നിസ്സഹായനായ ശിശുവിന് സ്വാഭാവികമരണം നിശ്ചയം എന്നയാൾ കരുതി. വിധിനിർണ്ണയം മറ്റൊന്നായിരുന്നു. ഒരു പെൺ കരടി കുഞ്ഞിനെ പാലൂട്ടി രക്ഷിച്ചു. ഒമ്പതു ദിവസം കഴിഞ്ഞ് എന്തായെന്നറിയാൻ തിരിച്ചെത്തിയ ഇടയത്തലവൻ ശിശു ജീവനോടുകൂടി ഇരിക്കുന്നതുകണ്ട് അത്ഭുതപ്പെട്ടു. അയാൾ അതിനെ പുറത്തേറ്റി സ്വന്തം വീട്ടിലേക്കു കൊണ്ടുപോന്നു. പാരിസ് ഇടയബാലനായി വളർന്നുവന്നു. എങ്കിലും സൌന്ദര്യവും ബുദ്ധിശക്തിയും കാരണം പാരിസ്  എല്ലാവരുടേയും ശ്രദ്ധയാകർഷിച്ചു.
സ്വർണ്ണ ആപ്പിൾ
തെറ്റിസും പേലസുമായുളള വിവാഹത്തോടനുബന്ധിച്ച് അപ്പോളോ ഒളിമ്പസ്സ് പർവ്വതത്തിൽ ഒരു വിരുന്നു നൽകി. മാത്സര്യദേവതയായ എറിസ്സിനു മാത്രം ക്ഷണം ലഭിച്ചില്ല. കലഹപ്രിയയായ എറിസ്സ് " ഏറ്റവും സൌന്ദര്യവതിക്ക്" എന്നെഴുതിയ സ്വർണ്ണ ആപ്പിൾ ദർബാറിലേക്ക് ഉരുട്ടിയിട്ടു. ഹീര,അഥീന, അഫ്രൊഡൈറ്റി എന്നിവരായിരുന്നു സൌന്ദര്യത്തിൽ മുൻപന്തിയിൽ നിൽക്കുന്നവർ. ഈ മൂവരും തമ്മിലുളള മത്സരത്തിന് വിധി പറയാൻ ദേവരാജാവായ സ്യൂസ് ഒരുക്കമായില്ല; പകരം, പാരിസ് ആണ് പറ്റിയ വിധികർത്താവ് എന്നഭിപ്രായപ്പെട്ടു. പാരിസിനെ മൂവരും പ്രലോഭിപ്പിക്കാൻ ശ്രമിച്ചു. അഥീന, യുദ്ധസാമർത്ഥ്യവും, ബുദധികൂർമതയും ഹീര, ഏഷ്യയും യൂറോപ്പും അടക്കം സ്ഥലസമ്പത്തുക്കളും. അഫ്രൊഡൈറ്റി. ലോകൈകസുന്ദരി ഹെലെനെ ഭാര്യയായും പ്രതിഫലമായി വാഗ്ദാനം ചെയ്തു. പാരിസ് പ്രഖ്യാപിച്ചു അഫ്രൊഡൈറ്റിയാണ് മൂവരിൽ അഗ്രിമസ്ഥാനത്ത്.
അന്ത്യം
യുദ്ധത്തിൽ മാരകമായി മുറിവേറ്റ പാരിസിനെ രക്ഷിക്കാൻ, ഹെലെൻ, പാരിസിൻറെ പഴയ സ്നേഹിതയോടഭ്യർത്ഥിക്കുന്നു. വിശേഷസിദ്ധികളുളള അവൾ വിസമ്മതിക്കുന്നു. പാരിസ് താമസിയാതെ അന്ത്യശ്വാസം വലിക്കുന്നു. പാരിസിൻറെ മരണത്തോടെ യുദ്ധം അവസാനിക്കുന്നില്ല. വീരഗതി പ്രാപിക്കാൻ വീണ്ടുമെത്രയോ ട്രോജൻ യോദ്ധാക്കൾ മുന്നോട്ടു വന്നു. അവസാനം ട്രോജൻ കുതിര എന്ന ചതിപ്രയോഗത്തിലൂടെയാണ്, ട്രോയ് നഗരത്തിൻറെ പതനവും ഗ്രീക്ക് വിജയവും സാധ്യമായത്. അതോടെ ഹെലെനും മെനിലോസിൻറെ കൂടെ സ്പാർട്ടയിലേക്ക് തിരിച്ചു പോകുന്നു.
അവലംബം
വർഗ്ഗം:ഗ്രീക്ക് പുരാണകഥാപാത്രങ്ങൾ
അന്താരാഷ്ട്ര വ്യോമഗതാഗത സംഘടന
വിവിധ രാജ്യങ്ങളിലെ വിമാനസർവീസുകളുടെ ലോകസംഘടനയെ അന്താരാഷ്ട്ര വ്യോമഗതാഗത സംഘടന (Intetnational Air Transport Association) എന്നു പറയുന്നു. ഇത് 1919-ൽ സ്ഥാപിതമായി. ഈ സംഘടന രൂപവത്കരിക്കുന്നതിനുള്ള ആദ്യ സമ്മേളനം 1919 ആഗസ്റ്റ് 25-ന് പ്രാഗിൽവച്ചു കൂടി. ആഗസ്റ്റു 28-ന് സമ്മേളനം അംഗീകരിച്ച ഒരു പ്രമേയത്തിലൂടെ അന്താരാഷ്ട്ര വ്യോമഗതാഗതസംഘടന നിലവിൽവന്നു.
ചരിത്രം
താമസിയാതെ സംഘടനയുടെ പ്രവർത്തനം അഞ്ചു ഭൂഖണ്ഡങ്ങളിലേക്കും വ്യാപിക്കുകയുണ്ടായി. മുഖ്യമായും ഓരോ രാജ്യത്തിലെയും പതാകാവാഹകവിമാനസർവീസുകൾ ഈ സംഘടനയിൽ അംഗങ്ങളാണ്. ഈ സർവീസുകൾ ദേശീയവും അന്താരാഷ്ട്രീയവുമായ വ്യോമയാനത്തിന്റെ ഏറിയ പങ്കും നിർവഹിക്കുന്നു. ഇപ്പോൾ 250-ൽപ്പരം രാജ്യങ്ങളിലെ വിമാനസർവീസുകൾ ഈ ലോകസംഘടനയിലെ അംഗങ്ങളാണ്.
പ്രധാന ഉത്തരവാദിത്തം
വ്യോമഗതാഗതത്തിൽ ഈ സംഘടന ഒരു പ്രധാന പങ്ക് വഹിക്കുന്നു. വിമാനയാത്ര നടത്തുവാൻ പറ്റിയ സമയത്തെയും സാഹചര്യങ്ങളെയുംപറ്റി ഈ സംഘടന ശരിയായ വിവരം നൽകുന്നു. ഇത് ലോകത്തെങ്ങുമുള്ള വിമാനസർവീസുകൾക്ക് ഏറെ സഹായകമാണ്. കൂടാതെ ഏറ്റവും കുറഞ്ഞ നിരക്കിൽ വ്യോമഗതാഗതം സാധ്യമാക്കാനും ഈ സംഘടന ശ്രമിക്കുന്നു. വിവിധ രാജ്യങ്ങളിലെ വിമാനസർവീസുകളുടെ സംയുക്ത പ്രയത്നത്തെ ഈ സംഘടന ഏകോപിപ്പിക്കുകയും ചെയ്യുന്നു. ഓരോ രാജ്യത്തും നാണയവും ഭാഷയും നിയമങ്ങളും അളവുകൾപോലും വ്യത്യസ്തങ്ങളാണ്. ഇത് അന്തർദേശീയസഞ്ചാരികൾക്ക് വലിയ ബുദ്ധിമുട്ടുണ്ടാക്കുന്നു. ഏതെങ്കിലും ഒരു രാജ്യത്തിനു മാത്രമായി അഥവാ ഏതാനും ചിലതിനു മാത്രമായി പരിഹരിക്കാൻ സാധ്യമല്ലാത്ത ഈവക പ്രശ്നങ്ങൾക്ക് യോജിച്ചുള്ള പ്രവർത്തനത്തിലൂടെ പരിഹാരം കണ്ടെത്തുവാൻ ഈ ലോകസംഘടനയ്ക്കു സാധിക്കുന്നു.
സംഘടനയുടെ അധികാരം, അതിന്റെ വാർഷിക പൊതുയോഗത്തിൽ നിക്ഷിപ്തമാണ്. ഇതിൽ അംഗരാഷ്ട്രങ്ങൾക്കെല്ലാം തുല്യമായ വോട്ടവകാശമുണ്ട്. വാർഷിക യോഗം തെരഞ്ഞെടുക്കുന്ന എക്സിക്യൂട്ടീവ് കമ്മിറ്റി ഓരോ വർഷത്തേക്കുമുള്ള നയപരിപാടികൾ രൂപവത്കരിക്കുന്നു. പ്രധാന വിമാനസർവീസുകളുടെ പ്രതിനിധികൾ, പലപ്പോഴും അവയുടെ അധ്യക്ഷന്മാർ, ചേർന്നതാണ് ഈ കമ്മിറ്റി. കൂടാതെ, ധനപരവും നിയമപരവും സാങ്കേതികവും വൈദ്യസഹായപരവും മറ്റുമായ വിഷയങ്ങളിൽ സംഘടനയുടെ പ്രവർത്തനങ്ങളെ സഹായിക്കാൻ ഓരോന്നിലും വിദഗ്ദ്ധൻമാരുൾപ്പെട്ട പ്രത്യേക ഉപദേശകസമിതികൾ രൂപവത്കരിക്കപ്പെടുന്നു.
സേവന വ്യവസ്ഥകൾ
യാത്രാസൌകര്യങ്ങളെപ്പറ്റി ആലോചിക്കാൻ കൂടുന്ന പ്രത്യേക സമ്മേളനങ്ങളാണ് കൂലിനിരക്കും മറ്റു ബന്ധപ്പെട്ട കാര്യങ്ങളും തീരുമാനിക്കുന്നത്. എന്നാൽ ഓരോ വിമാന സർവീസിന്റെയും കൂലിനിരക്ക്, സേവനവ്യവസ്ഥകൾ, വേതനക്രമം എന്നിവയെപ്പറ്റിയുള്ള അതതിന്റെ നയങ്ങളിൽ സംഘടന യാതൊരു നിയന്ത്രണവും ചെലുത്തുന്നില്ല. അത്തരം കാര്യങ്ങളെപ്പറ്റി വിവിധ സർവീസുകൾക്ക് ഒന്നിച്ചു കൂടി ആലോചിക്കുവാൻ ഒരു പൊതുവേദി ഒരുക്കുക മാത്രമേ സംഘടന ചെയ്യുന്നുള്ളു. അങ്ങനെ സ്വീകരിക്കപ്പെടുന്ന പൊതുതീരുമാനങ്ങൾപോലും അംഗസർവീസുകൾ അംഗീകരിച്ചുകൊള്ളണമെന്ന് നിർബന്ധമില്ല. ഏതൊരു തീരുമാനവും നിരാകരിക്കാനോ പരിഷ്കരിക്കാനോ അംഗരാഷ്ട്രങ്ങൾക്ക് അധികാരമുണ്ട്. ഈ അധികാരം പലപ്പോഴും പ്രയോഗിക്കപ്പെട്ടിട്ടുമുണ്ട്.
ഇന്ത്യയുടെ പങ്ക്
അന്താരാഷ്ട്ര വ്യോമഗതാഗതസംഘടനയുടെ വാർഷിക സമ്മേളനങ്ങളിൽ ഇന്ത്യ സജീവമായി പങ്കെടുക്കുന്നു. ഇന്ത്യൻ വിമാനസർവീസിന്റെ, മുൻ ചെയർമാൻ ജെ.ആർ.ഡി. ടാറ്റാ 17 വർഷം എക്സിക്യൂട്ടീവ് കമ്മിറ്റിയിൽ അംഗമായിരുന്നു. യാത്രാസൌകര്യം വർധിപ്പിക്കാനും കൂലിനിരക്ക് കുറയ്ക്കാനും അങ്ങനെ ഇന്ത്യയിൽക്കൂടിയുള്ള അന്തർദേശീയ ഗതാഗതം അഭിവൃദ്ധിപ്പെടുത്താനും ഇന്ത്യൻ വിമാനസർവീസിനു സാധിച്ചിട്ടുണ്ട്. വിദേശ സഞ്ചാരികളെ ഇന്ത്യയിലേക്ക് കൂടുതൽ ആകർഷിക്കാൻ പറ്റിയ തരത്തിൽ വ്യോമഗതാഗതസൌകര്യങ്ങൾ വർധിപ്പിച്ചിട്ടുണ്ട്.
1950 മുതൽ എയർ-ഇന്ത്യ ഈ ലോകസംഘടനയിലെ അംഗമാണ്. അതിനുശേഷം ചെലവുകുറഞ്ഞ വ്യോമഗതാഗതത്തിന്റെ വിവിധ മേഖലകളിൽ ഇന്ത്യ പല പരിഷ്കാരങ്ങളും ഏർപ്പെടുത്തുവാൻ കേന്ദ്രസംഘടനയുമായി സഹകരിച്ചു പ്രവർത്തിച്ചുവരുന്നു.
അന്താരാഷ്ട്ര പൊതു വ്യോമയാത്രാ ദിനം
ഡിസംബർ 7 ന് അന്താരാഷ്ട്ര പൊതു വ്യോമയാത്രാ ദിനമായി ആചരിക്കുന്നു. രാജ്യങ്ങളുടെ സാമൂഹികവും സാമ്പത്തികവുമായ വികസനത്തിന് അന്താരാഷ്ട്ര പൊതു വ്യോമ ഗതാഗതം വഹിക്കുന്ന പ്രാധാന്യത്തെക്കുറിച്ചു് അവബോധം സൃഷ്ടിക്കുന്നതിനും പൊതു വ്യോമ ഗതാഗതത്തെ ശക്തിപ്പെടുത്തുന്നതിന് സഹായിക്കുകയും ചെയ്യുക എന്നതാണ് അന്താരാഷ്ട്ര പൊതു വ്യോമ ഗതാഗത ദിനത്തിന്റെ ഉദ്ദേശ്യം. ഈ ദിനാചരണം വഴി ദ്രുതഗതിയിലുള്ള ആഗോള ഗതാഗത സേവന ശൃംഖലയോട് സഹകരിക്കുവാൻ രാജ്യങ്ങളെ സഹായിക്കുകയെന്നതും അന്താരാഷ്ട്ര പൊതു വ്യോമയാത്രാ സംഘടന (International Civil Aviation Organization) ഉദ്ദേശിക്കുന്നു.
പുറംകണ്ണികൾ
വർഗ്ഗം:അന്താരാഷ്ട്ര സംഘടനകൾ വർഗ്ഗം:വ്യോമയാനം വർഗ്ഗം:അന്താരാഷ്ട്ര വ്യോമഗതാഗത സംഘടന
തൊടുവര
ഒരു വക്രത്തിലെ ഒരു ബിന്ദു മാത്രം ഉൾക്കൊള്ളുന്ന രേഖയാണ് വക്രത്തിൻ്റെ ആ ബിന്ദുവിലെ തൊടുവര. ഇത് സ്പർശകം അഥവാ സ്പർശരേഖ (tangent line) എന്നും അറിയപ്പെടുന്നു. സ്പർശരേഖകൾ എന്നാണ് തൊടുവരകൾ എന്നതിൻ്റെ പഴയപേര്. വക്രത്തിൽ ഒരു ബിന്ദുവിലുള്ള സ്പർശകം ആ ബിന്ദുവിലൂടെയുള്ള ഏതെങ്കിലും ഛേദകരേഖ(secant)യുടെ സീമാന്തസ്ഥാന (limiting position)മായി കരുതാവുന്നതാണ്.
പ്രത്യേകതകൾ
ദ്വിമാന തലത്തിൽ y = f(x) എന്ന വക്രത്തിലെ P(x, y) എന്ന ബിന്ദുവിലെ സ്പർശകം x അക്ഷത്തിൻ്റെ ധനാത്മകദിശയുമായി ചരിഞ്ഞിരിക്കുന്ന കോണത്തിൻ്റെ അളവ് \theta ആയാൽ. യെ സ്പർശകത്തിൻ്റെ ചരിവ് (slope) എന്നു പറയുന്നു. ചരിവിനെ കുറിക്കാൻ m എന്ന പ്രതീകമുപയോഗിച്ചാൽ m = f'(x) എന്നു കിട്ടുന്നു. വക്രത്തിലെ (x_1, y_1) എന്ന ബിന്ദുവിലുള്ള സ്പർശകത്തിൻ്റെ സമീകരണമാണ്.